Χάρτινα διακοσμητικά | balloon.gr\nΑρχική σελίδα / Διακόσμηση / Χάρτινα διακοσμητικά\nTα Paper Fans είναι τα χάρτινα διακοσμητικά του πάρτυ που αντιστοιχούν στο κόσμημα μιας όμορφης ανθρώπινης σιλουέτας. Είναι η ιδιαίτερη πινελιά που κερδίζει τις εντυπώσεις και βοηθάει να τελειοποιήσετε κάθε διακόσμησή σας. Δείτε Περισσότερα\nΤολμήστε συνδυασμούς χρωμάτων ή ταιριάξτε τα χάρτινα διακοσμητικά με τα αντίστοιχα honeycombs! Υπέροχα για γάμο, βάφτιση, πάρτυ γενεθλίων και baby showers. Μπορείτε να επισκεφτείτε και τη σελίδα μας στο instagram για να πάρετε ιδέες ώστε να δημιουργήσετε ένα ονειρικό πάρτι που θα μείνει αξέχαστο σε όλους!\nΈτοιμοι για πάρτι; Το Μπουκέτο Μπαλόνια σας παρέχει μια μεγάλη ποικιλία σε θέματα δίνοντάς σας με αυτό το τρόπο την δυνατότητα να διοργανώσετε πάρτι για κάθε περίσταση, όπως baby shower, bachelor, πρώτα γενέθλια, πάρτι για αγόρια, πάρτι για κορίτσια, πάρτι για ενήλικες,κλπ. Έτσι μπορείτε να οργανώσετε ένα μοναδικό, αξέχαστο πάρτι που θα θυμούνται όλοι. Με απίστευτη ποικιλία σε σχέδια και χρώματα αλλά και κορυφαία ποιότητα σε πιατάκια, ποτηράκια, πινιάτες, και πολλά ακόμα είδη για να διακοσμήσετε το τραπέζι και τον χώρο σας! Δώστε στο πάρτι σας τη διάθεση που επιθυμείτε και κλέψτε τις εντυπώσεις! Τι περιμένετε λοιπόν? Μπουκέτο Μπαλόνια και… Ας αρχίσει το Πάρτι!! Σας ευχόμαστε καλή διασκέδαση!!! Χάρτινα διακοσμητικά\nΒλέπετε 1–52 απο 102 αποτέλεσματα\nΔιακοσμητική γιρλάντα με λευκά κλαδιά (20 τεμ)\nΔιακοσμητικό μπάνερ Barbie Popstar\nΔιακοσμητικά Αστέρια λευκά (6 τμχ)\nΔιακοσμητικά Αστέρια χρυσά (6 τμχ)\nΔιακοσμητική γιρλάντα Γατούλα 1.4m\nΔιακοσμητικό μπάνερ “Happy Birthday” Rainbow 7.62m\nΔιακοσμητικό μπάνερ “Happy Birthday” ροζ 7.62m\nΔιακοσμητικό μπάνερ “It’s a Boy” 7.62m\nΜπάννερ με γράμματα 1st Birthday ροζ\nΜπάννερ με γράμματα Blaze\nΣετ χάρτινες βεντάλιες “Unicorn” (3 τεμ)\nΣετ χάρτινες βεντάλιες ανοιχτό ροζ (3 τεμ)\nΣετ χάρτινες βεντάλιες κίτρινες (3 τεμ)\nΣετ χάρτινες βεντάλιες μέντα (3 τεμ)


Η μάχη των τριών για την άνοδο συνεχίζεται… – Infobasket\nΗ μάχη των τριών για την άνοδο συνεχίζεται…\n19/04/2013 ΑΘΗΝΑ ΠΑΤΡΙΝΟΥ\nΤρεις ομάδες, για δύο θέσεις… Φιλαθλητικός, Νέα Κηφισιά και Τρίκαλα καλούνται να πάρουν και αυτήν την αγωνιστική (25η) τη νίκη και να συνεχίσουν να διεκδικούν την άνοδο με αξιώσεις.\nΜετά από τρεις σερί ήττες, το Παγκράτι θα προσπαθήσει να αποχαιρετήσει τη χρονιά στο Μετς με τον καλύτερο τρόπο. Από την άλλη, οι Ικαροι θέλουν να επιτύχουν αυτό που δεν κατάφεραν την περασμένη αγωνιστική, να πάρουν τη νίκη και να βρεθούν πιο ψηλά στο βαθμολογικό πίνακα. Για τους «κυανοκίτρινους» δεν θα βρίσκονται στην αποστολή οι Κουκάς και Τότσιος.\nΗΡΑΚΛΕΙΟ – ΤΡΙΚΑΛΑ (Λίντο, 17:00)\nΜπορεί το Ηράκλειο να είναι βαθμολογικά αδιάφορο, αλλά αυτό δεν σημαίνει πως δεν θα παλέψει για τη νίκη γοήτρου. Όμως, τα Τρίκαλα δεν έχω περιθώρια για απώλειες καθώς σε αυτή την περίπτωση χάνεται η άνοδος. Η θεσσαλική ομάδα θέλει να παρουσιαστεί σοβαρή και προσηλωμένη ώστε να πάρει τους δύο βαθμούς που θα τη φέρουν αγκαλιά με την άνοδο.\nΛΑΥΡΙΟ – Ν. ΚΗΦΙΣΙΑ (Λαυρίου, 17:00)\nΤο Λαύριο έχει αποδείξει ότι είναι μία από τις πιο ανταγωνιστικές ομάδες γι΄αυτό και άλλωστε βρίσκεται στα υψηλά πατώματα της βαθμολογίας. Όταν αγωνίζεται δε στην έδρα του η δυναμική του μεγαλώνει και αυτό θα επιχειρήσει να εκμεταλλευτεί και να πάρει μία μεγάλη νίκη. Η Νέα Κηφισιά όμως δεν θέλει να σκέφτεται αυτήν την πιθανότητα καθώς μένει ίσως όσον αναφορά την άνοδο (σε αυτήν την περίπτωση θα χρειάζεται πάση θυσία τη νίκη την τελευταία αγωνιστική). Ετσι, η ομάδα των βορείων προαστίων θα επιχειρήσει το «διπλό» που θα τη φέρει ένα βήμα πριν την Α1.\nΦΙΛΑΘΛΗΤΙΚΟΣ – ΚΟΡΟΙΒΟΣ ΑΜΑΛΙΑΔΑΣ (Ζωγράφου, 17:00)\nΙσως το πιο ανταγωνιστικό παιχνίδι της αγωνιστικής. Ο Φιλαθλητικός για να πάρει σίγουρα την άνοδο χρειάζεται το δύο στα δύο γι΄αυτό και κόντρα στον Κόροιβο θέλει να κάνει το πρώτο βήμα. Τα σχέδια όμως της ομάδας του Ζωγράφου θα προσπαθήσει να χαλάσει ο Κόροιβος καθώς μπορεί να είναι βαθμολογικά αδιάφορος, όμως στόχος του είναι να ολοκληρώσει τη σεζόν μόνο με νίκες.\nΑΓΙΑ ΠΑΡΑΣΚΕΥΗ – ΕΡΜΗΣ ΛΑΓΚΑΔΑ (Κοντόπευκο, 17:00)\nΝα ολοκληρώσει τη σεζόν στο Κοντόπευκο με νίκη θέλει η Αγία Παρασκευή και να κλείσει θετικά την πρώτη της σεζόν στην Α2 . Αντίθετα, ο Ερμής Λαγκαδά έπειτα από μια σειρά άτυχων αποτελεσμάτων θα επιδιώξει να επιστρέψει στις νίκες…\nΑΡΚΑΔΙΚΟΣ – ΝΙΚΗ ΒΟΛΟΥ (Τρίπολης,17:00)\nΝα αποχαιρετήσει και να ευχαριστήσει τον κόσμο του στο τελευταίο εντός έδρας παιχνίδι θέλει ο Αρκαδικός. Από την άλλη, η υποβιβασμένη Νίκη θα προσπαθήσει να κάνει αυτό που δεν κατάφερε όλη τη σεζόν , να φύγει με το «διπλό» και αποδείξει τη μαχητικότητά της.\n← «Να μην χαλάσει η χημεία»\nΓκίμας: «Με ιδιαίτερη σοβαρότητα και προσοχή» →


Youth against Racism in Europe - YRE: ΠΕΜΠΤΗ 12/3 Η ΑΝΑΚΟΙΝΩΣΗ ΤΟΥ ΕΦΕΤΕΙΟΥ ΓΙΑ ΤΟΝ "ΠΕΡΙΑΝΔΡΟ"\nΠΕΜΠΤΗ 12/3 Η ΑΝΑΚΟΙΝΩΣΗ ΤΟΥ ΕΦΕΤΕΙΟΥ ΓΙΑ ΤΟΝ "ΠΕΡΙΑΝΔΡΟ"\nΤην Πέμπτη 12/3/2009 θα ανακοινωθεί η απόφαση του Εφετείου για τον Α.Ανδρουτσόπουλο, πιο γνωστό ως "Περίανδρο", για την γνωστή υπόθεση της δολοφονικής επίθεσης στον τότε φοιτητή και αριστερό συνδικαλιστή Δ.Κουσουρή. Ο άλλοτε "νούμερο 2" μετά τον Μιχαλολιάκο της Χρυσής Αυγής, θέλει να μειωθεί η ποινή του και να πέσει στα μαλακά. Για το αντιφασιστικό κίνημα είναι πολύ σημαντικό να μην δρομολογηθεί μια τέτοια δικαστική εξέλιξη, γιατί θα ισοδυναμεί με ενισχυμένο ηθικό για το φασιστικό στρατόπεδο. Η παρουσία μας στα δικαστήρια την μέρα της ανακοίνωσης της απόφασης έχει σημασία.\nΗ άπταιστη καθαρεύουσα και ο «καθωσπρεπισμός» του Αντ. Ανδρουτσόπουλου, γνωστού και ως «Περίανδρου», δεν φαίνεται να έπεισαν τον εισαγγελέα της έδρας, που πρότεινε χθες την ενοχή του για «απόπειρα ανθρωποκτονίας με πρόθεση» για την περίπτωση του Δ. Κουσουρή και «επικίνδυνη σωματική βλάβη» για τους Ιωάν. Καραμπατσόλη και Ηλ. Φωτιάδη.\n«Αγανακτισμένος γαρ για τη δυσφήμηση του ονόματός μου από τα ΜΜΕ» δήλωσε στην απολογία του ο Αντ. Ανδρουτσόπουλος, ο οποίος αντιμετωπίζει πρωτόδικη καταδίκη κάθειρξης 21 ετών για απόπειρα ανθρωποκτονίας σε βάρος τριών ανθρώπων, ενώ υποστήριξε την αθωότητά του, η οποία «τεκμαίρεται και από τον μέχρι τώρα βίο μου». Καταδίκασε τα επεισόδια της 16/6/1998, που οδήγησαν στον σοβαρότατο τραυματισμό των Κουσουρή - Φωτιάδη -τότε φοιτητές- και Ιωάν. Καραμπατσόλη, αδιόριστου καθηγητή, υποστηρίζοντας ότι «δεν επικροτώ πράξεις βίας», ενώ αποποιήθηκε τον τίτλο του «υπαρχηγού της Χρυσής Αυγής», με την αιτιολογία ότι «αυτά παραπέμπουν σε τρομοκρατικές οργανώσεις και κακοποιούς κοινού ποινικού δικαίου».\nΑνέφερε ότι βρέθηκε στα δικαστήρια «με τον αδελφό του και ομοϊδεάτες τους» για να παραστεί σε δίκη μελών της «Χρυσής Αυγής». Εκεί συνάντησαν φοιτητές, που είχαν συγκεντρωθεί για άλλη υπόθεση. «Μ' αυτούς δεν υπήρξε αντιπαράθεση. Την ώρα που φεύγαμε περίπου 30 αναρχικοί μας κατέδειξαν και συνθηματολόγησαν χυδαία. Οργίστηκα, φώναξα "Ζήτω η Χρυσή Αυγή, ζήτω ο πατριωτισμός", πήρα ένα ταξί και πήγα σπίτι», είπε. Ο «Γολγοθάς» του -όπως τον χαρακτήρισε- ξεκίνησε την επομένη, όταν μετατράπηκε σε «στοχοποιημένο αποδιοπομπαίο τράγο των ΜΜΕ». Γι' αυτό «διέφυγα στη Βενεζουέλα για επτά χρόνια, από όπου επέστρεψα για να παραδοθώ».\nΟταν ο πρόεδρος της έδρας τού επέδειξε φωτογραφία με μέλη της Χρυσής Αυγής σε δράση, ο κατηγορούμενος εξήγησε ότι πρόκειται για «πατριωτικές συγκεντρώσεις για τα Ιμια». Πρόεδρος: «Και τα ρόπαλα;». Κατηγορούμενος: «Εμείς δεν κάναμε διαδηλώσεις καθιστικής διαμαρτυρίας, φωνάζαμε. Είναι θέμας διαχειρίσεως πώς θα τα δει κανείς. Αυτά είναι κοντάρια της ελληνικής σημαίας». Πρόεδρος: «Ετσι κρατάνε την ελληνική σημαία; Προς τα κάτω;». Ακολούθησε η εισήγηση του εισαγγελέα να κριθεί ένοχος για «απόπειρα ανθρωποκτονίας με πρόθεση» και «επικίνδυνη σωματική βλάβη».


ΝΕΑ ΕΘΝΙΚΗ ΤΑΠΕΙΝΩΣΗ;;;Επικοινωνία Μητσοτάκη Ερντογάν μετά το mea culpa για τον Χάφταρ – Δυνατή Ελλάδα\nΝΕΑ ΕΘΝΙΚΗ ΤΑΠΕΙΝΩΣΗ;;;Επικοινωνία Μητσοτάκη Ερντογάν μετά το mea culpa για τον Χάφταρ\ngeoathanasΔημοσιεύτηκε: 07-07-2020 06:07:47Δημοσιεύτηκε: 27 Ιουνίου 2020 18:000\nΚαι ενώ η κατάσταση μεταξύ Ελλάδας και Τουρκίας φαινόταν να κλιμακώνεται, αιφνιδίως όλα ανατράπηκαν. Ο Κυριάκος Μητσοτάκης και ο Ταγίπ Ερντογάν είχαν τηλεφωνική επικοινωνία. Κατά την ενημέρωση «κυβερνητικών πηγών» οι δύο ηγέτες συζήτησαν για τις επιπτώσεις της πανδημίας του κορονοϊού και τις προσπάθειες αντιμετωπίσεώς τους, καθώς και για ζητήματα που συνδέονται με το άνοιγμα των συνόρων και την αποκατάσταση των τουριστικών ροών. Το πιο σημαντικό όμως είναι ότι ο κ. Μητσοτάκης και ο κ. Ερντογάν συμφώνησαν να διατηρήσουν ανοικτούς τους διμερείς διαύλους επικοινωνίας.\nΜπορούμε να έχουμε την βεβαιότητα ότι παρασκηνιακές μεσολαβήσεις που είχαν προηγηθεί κατέληξαν σε αυτή την ανοικτή επικοινωνία. Γνωστό είναι ότι η αμερικανική πλευρά επιδιώκει να αποτρέψει πάση θυσία την κλιμάκωση των ελληνο-τουρκικών ζητημάτων σε μια θερμή κρίση. Μια επίμονη προσπάθεια για αποκατάσταση απ’ ευθείας επικοινωνίας μεταξύ Αθηνών και Αγκύρας ήταν σε εξέλιξη και σύμφωνα με όλες τις ενδείξεις στην ευόδωσή της συνέβαλε και ο υπουργός Εξωτερικών της Ιταλίας Λουίτζι Ντι Μάιο, ο οποίος επεσκέφτηκε διαδοχικά Αθήνα και Κωνσταντινούπολη.\nΤα πράγματα βεβαίως παραμένουν μπλεγμένα και αυτό επιβεβαιώνεται από την επιμονή του Τούρκου υπουργού Άμυνας Χουλουσί Ακάρ στις εξωπραγματικές απαιτήσεις της Αγκύρας. Σε τελευταίες του δηλώσεις επέμεινε ότι η Ελλάδα πρέπει να μειώσει τον εθνικό εναέριο χώρο της σε ζώνη έξι μιλίων από τα δέκα που είναι από το 1930, ώστε να ταυτισθεί με την έκταση των χωρικών της υδάτων. Ταυτοχρόνως επανέλαβε την απαίτηση για αποστρατιωτικοποίηση των νησιών του Αιγαίου. Με όρους σαν αυτούς διάλογος δεν μπορεί να αρχίσει. Θα έχει λοιπόν ενδιαφέρον να δούμε πώς θα διαμορφωθεί η ρητορική του Ακάρ και άλλων εκπροσώπων του καθεστώτος Ερντογάν τις επόμενες ημέρες.\nΘα πρέπει όμως να επισημάνουμε ότι η επικοινωνία Μητσοτάκη-Ερντογάν έγινε δύο ημέρες μετά τις δηλώσεις του αναπληρωτού Συμβούλου Εθνικής Ασφαλείας Θάνου Ντόκου, ο οποίος αναγνώρισε ως λάθος την επιλογή της Ελλάδος να ποντάρει στον στρατάρχη Χάφταρ στην Λιβύη. «Έχει αλλάξει το momentum της σύγκρουσης. Από εκεί που είχαμε επενδύσει και εμείς όταν φαινόταν ότι έχει το πάνω χέρι, πλέον φαίνεται ότι χάνει στο πεδίο των μαχών και ίσως οι πολιτικές του μέρες να είναι μετρημένες. Από την άλλη, έχουμε μια ομάδα κρατών, που όλο και διευρύνεται και θεωρεί ότι το στρατιωτικό κομμάτι αυτό έφτασε στο τέλος του» δήλωσε ο κ. Ντόκος επισημαίνοντας πάντως ότι: «Υπάρχει βέβαια και η στάση της Τουρκίας ως προς τις διαπραγματεύσεις, που είναι προβληματική σε κάθε επίπεδο».\nΤο σημαντικό σε αυτήν την αναγνώριση λάθους (mea culpa) είναι ότι ακριβώς αυτήν την στήριξη που έδωσε η Ελλάδα στον στρατάρχη Χάφταρ ήταν η αιτιολογία του Ερντογάν για την αποφυγή συναντήσεως με τον Έλληνα Πρωθυπουργό ή οιασδήποτε άλλης μορφής επικοινωνίας.\nΧαρακτηριστικά, ο Τούρκος Πρόεδρος, επιστρέφοντας από την διάσκεψη του Βερολίνου είχε δηλώσει αναφερόμενος στον κ. Μητσοτάκη: «Αναρωτήθηκα, θέλει να βελτιώσει τις σχέσεις μαζί μου και κάλεσε τον Χάφταρ στην Ελλάδα; Τι ανοησία είναι αυτή. Πείτε του ότι αυτό που κάνει είναι λάθος. Να διορθώσει αυτό το λάθος και από εκεί και πέρα μπορούμε να συναντηθούμε μαζί του». Η πρώτη προσέγγιση έγινε και τώρα απομένει να δούμε αν ο Ερντογάν θα προσπαθήσει, να επιβάλλει την ατζέντα του ή θα δείξει ένα νέο πρόσωπο.


Η «πρώτη Τζένιφερ Λόπεζ»: Το φριχτό τέλος της ιέρειας της λάτιν που έκλεισε ραντεβού με τη δολοφόνο της\nΣτις 31 Μαρτίου 1995, λίγο μετά την 1 τα ξημερώματα, το πιο λαμπρό αστέρι της λάτιν ποπ μουσικής, η Σελίνα, την οποία οι φανς και οι κριτικοί αποκαλούσαν «νέα Μαντόνα» και «επόμενη Γκλόρια Εστεφαν» έχοντας πουλήσει ήδη περισσότερα από 60.000.000 αντίτυπα δίσκων, ξεψυχά σε ξενοδοχείο του Κόρπους Κρίστι στο Τέξας. Μετά από 16 ημέρες θα γινόταν 24 ετών, αλλά είχε ήδη καταφέρει να κατακτήσει την κορυφή του μουσικού στερεώματος. Θα είχε φτάσει δίχως αμφιβολία ακόμη ψηλότερα εάν δεν άφηνε την τελευταία πνοή της χτυπημένη από την πιο απρόσμενη δολοφόνο. Την γυναίκα που εμφανιζόταν ως μεγαλύτερη θαυμάστριά της, ιδρύτρια και μέχρι τότε υπεύθυνη του φαν κλαμπ της.\nΗ Σελίνα Γκιντανίγια Πέρεζ, που έγινε διάσημη με το μικρό της όνομα, ήταν ένα παιδί-θαύμα που από πολύ μικρή ηλικία είχε δείξει το τρομερό ταλέντο της στο τραγούδι, εκπλήσσοντας τους πάντες με τις φωνητικές ικανότητές της. Στην πραγματικότητα, δεν θα ήταν υπερβολή εάν υποστήριζε κανείς ότι πάνω στα δικά της βήματα άνοιξε ο δρόμος για την πρωτοφανή άνθιση και άνοδο της λάτιν-ποπ μουσικής κουλτούρας που εκείνη την περίοδο γιγαντώθηκε.\nΑν και γεννημένη στο Τέξας, η καταγωγή της (ένα μείγμα που δημιουργήθηκε από τον Μεξικανό πατέρα της και την κατά το ήμισυ Τσερόκι μητέρα της) βγήκε στην επιφάνεια με το μπρίο, την αίσθηση του ρυθμού, την φωνή και την κίνηση που συναντά κανείς στις μετέπειτα φτασμένες καλλιτέχνιδες οι οποίες ακολούθησαν αργότερα. Όπως, για παράδειγμα, οι σημερινές «ιέρειες» του είδους όπως η Σακίρα ή η πληθωρική Τζένιφερ Λόπεζ, με την δεύτερη μάλιστα να «χρωστά» πολλά στην Σελίνα, αφού χρόνια αργότερα είχε επιλεχθεί να την ενσαρκώσει στην μεγάλη οθόνη, σε ένα ρόλο που πραγματικότητα απογείωσε την καριέρα της.\nΑπό ηλικία μόλις 3 ετών οι γονείς της συνειδητοποίησαν ότι είχαν στα χέρια τους ένα παιδί με ένα ιδιαίτερο χάρισμα. Τότε ήταν που ξεκίνησε η μικρή να τραγουδάει ενώ στα 9 της άρχισε να γίνεται γνωστή σε διάφορα events που εμφανιζόταν καθώς ο πατέρας της, ο οποίος εκτελούσε και χρέη μάνατζερ, δημιούργησε την μπάντα «Selena y Los Dinos», μαζί με τα άλλα δύο παιδιά του.\nΟι πρώτες σκηνικές παραστάσεις έλαβαν χώρα στο εστιατόριο που διατηρούσε η οικογένεια που πάντως αργότερα έκλεισε εξαιτίας των οικονομικών προβλημάτων. Αυτό, όμως, δεν σταμάτησε και τις εμφανίσεις της μικρής, οι οποίες γίνονταν ολοένα και πιο πυκνές και απαιτητικές, με αποτέλεσμα να μείνει πίσω στο σχολείο και στα μαθήματά της. Στην ουσία η Σελίνα ακολούθησε τον δρόμο στον οποίο βάδισαν και άλλα «παιδιά-θαύματα» θυσιάζοντας (με επιλογή των γονιών τους) την εκπαίδευση στο βωμό της επιτυχίας.\nΑν και ηχογράφησε το πρώτο άλμπουμ της το 1985, ο πατέρας της ήταν εκείνος που αγόρασε όλα τα αντίτυπα και χρειάστηκε να περάσουν άλλα δέκα χρόνια για να επανακυκλοφορήσει με τίτλο «Mis Primeras Grabaciones», όταν πλέον η Σελίνα μεσουρανούσε.\nΉδη από τα τέλη της δεκαετίας του ’80 οι πάντες άρχισαν να την ανακαλύπτουν, να υποκλίνονται στο ταλέντο της και έφτασαν στο σημείο να την συγκρίνουν με την Γκλόρια Εστεφαν αλλά και την Μαντόνα!\nΤην ίδια ώρα πάντως που η Σελίνα ανέβαινε με γοργούς ρυθμούς τα σκαλοπάτια της επιτυχίας, συνέχιζε να έχει εντάσεις με τον πατέρα της που παρέμενε το ίδιο παρεμβατικός και υπερπροστατευτικός τόσο σε πράγματα που είχαν να κάνουν με την καριέρα της όσο και με άλλα που σχετίζονταν με την προσωπική ζωή της. Ήταν ο άνθρωπος που αντιτάχθηκε λυσσαλέα στη σχέση της με τον Κρις Πέρεζ. Έναν νεαρό που ο ίδιος είχε φέρει στο οικογενειακό συγκρότημα, αλλά δεν μπορούσε να αποδεχθεί ως φίλο και μελλοντικό σύζυγο της κόρης του. Τότε ήρθε η πρώτη μεγάλη κόντρα τους που έληξε με νικήτρια την μικρή που τελικά έπεισε τον πατέρα της να… ευλογήσει αυτόν τον γάμο που τελικά τελέστηκε στις 2 Απριλίου του 1992.\nΜε τις επιτυχίες να διαδέχονται η μία την άλλη η ιδέα μιας νοσοκόμας στο επάγγελμα και φανατικής θαυμάστριάς της για δημιουργία ενός φαν κλαμπ φάνηκε όχι μόνο αθώα αλλά και επιβεβλημένη. Ο πατέρας της ενθουσιάστηκε πολύ, ενέκρινε το βήμα και μάλιστα όρισε την Γιολάντα Σαλντιβάρ ως πρόεδρο και υπεύθυνη του κλαμπ, επιβραβεύοντάς την για την πρωτοβουλία της. Όμως περίπου τρία χρόνια αργότερα αποδείχθηκε ότι η συγκεκριμένη γυναίκα δεν είχε μόνο καλές ιδέες αλλά και μακριά χέρια. Οι υποψίες για οικονομικές ατασθαλίες και υπεξαίρεση χρημάτων από το ταμείο του κλαμπ θαυμαστών έδειχναν να επιβεβαιώνονται και η Σελίνα (που ετοιμαζόταν να κλείσε τα 24 χρόνια της) αποφάσισε να κλείσει μόνη της το θέμα.\nΑντί, λοιπόν, να απευθυνθεί στις Αρχές ή να αφήσει τον πατέρα της να επιληφθεί της κατάστασης, προτίμησε να δώσει η ίδια ραντεβού με αυτήν που αργότερα αποδείχθηκε η δολοφόνος της. Οι δυο γυναίκες θα συναντιόνταν σε ξενοδοχείο του Τέξας, με την Σαλντιβάρ να έχει συμφωνήσει (θεωρητικά) να επιστρέψει τα λογιστικά βιβλία. Αντί για αυτό, όμως, της παρουσίασε μια τρελή ιστορία σύμφωνα με την οποία είχε πέσει θύμα βιασμού, κάτι που ωστόσο δεν επιβεβαίωσαν οι εξετάσεις στις οποίες υποβλήθηκε, παρουσία της Σελίνα, σε νοσοκομείο της περιοχής.\nΌταν οι δυο τους επέστρεψαν στο ξενοδοχείο παίχτηκε και η τελευταία πράξη του δράματος. Μετά από νέο καυγά και εντάσεις, η Γιολάντα Σαλντιβάρ έβγαλε ένα περίστροφο και πρόλαβε να πυροβολήσει την Σελίνα στον ώμο. Αιμόφυρτη, η τραγουδίστρια έτρεξε να ξεφύγει, μπόρεσε να φτάσει μέχρι το λόμπι όπου κατέρρευσε μπροστά στα μάτια των θαμώνων.\nΜερικές ώρες αργότερα –και συγκεκριμένα λίγο μετά την μία τα ξημερώματα της 31 Μαρτίου 1995– η Σελίνα έφευγε από την ζωή. Μετά από 16 ημέρες θα έκλεινε τα 24 χρόνια της και θα είχε όλο το μέλλον μπροστά της. Η δολοφόνος της κατά την διάρκεια της δίκης (και με εκατοντάδες θαυμαστές της Σελίνα να πολιορκούν καθημερινά την αίθουσα) υποστήριξε ότι ο θάνατος ήταν ένα ατύχημα καθώς το όπλο εκπυρσοκρότησε. Οι δικαστές πάντως την έκριναν ένοχη για ανθρωποκτονία. Με βάση την ποινή που της επιβλήθηκε, θα είναι σε θέση να αποφυλακιστεί το 2025, σε μια αμερικανική κοινωνία όπου πλέον η λάτιν-ποπ κουλτούρα έχει πλέον καθιερωθεί, χάρις και στο λαμπρό αστέρι που είχε σκοτώσει εκείνη…


Tech News: Nokia N9 slider με MeeGo\nNokia N9 slider με MeeGo\nΌπως φαίνεται στην εικόνα, η φωτογραφία που διέρρευσε είναι –πιθανώς- του N9, του πρώτου κινητού της Nokia που τρέχει στο MeeGo OS\nΗ φωτογραφία που βλέπετε και διέρρευσε στο διαδίκτυο, απεικονίζει το πρώτο κινητό τηλέφωνο της Nokia, Ν9, το οποίο τρέχει το λειτουργικό σύστημα MeeGo.\nΉ τουλάχιστον θα μπορούσε να είναι.\nΤο βίντεο, που μπορείτε να παρακολουθήσετε παρακάτω, φαίνεται να αποτελεί μια προωθητική παρουσίαση του νέου κινητού, το οποίο διέρρευσε στο Internet. Παρακολουθώντας το βίντεο, το πρώτο πράγμα που παρατηρεί κανείς είναι πως η νέα συσκευή φέρει ποικίλες ομοιότητες με το Nokia N8.\nΤο συγκεκριμένο βίντεο, βέβαια, δεν σημαίνει ότι αποτελεί ακράδαντη απόδειξη πως πρόκειται για το αληθινό κινητό.\nΑναρτήθηκε από invalid στις 10:43 μ.μ.


Ποιόν συμφέρει το ρήγμα στην κεντροδεξιά του Ζωγράφου;\nΤετάρτη, 16 Ιανουαρίου 2013 13:38\nΟνόματα που βγαίνουν νωρίς, καίγονται και νωρίς…έλεγαν κάποιοι παλιοί πολιτικοί, που τους θυμούνται τώρα οι νεώτεροι καθώς επιχειρούν μια πρώτη αποτίμηση της επίσημης αναγγελίας του Παν. Αγγελόπουλου ως υποψηφίου της ΔΑΔΑ, ή για να ακριβολογούμε ως υποψηφίου στηριζόμενου από τη ΔΑΔΑ.\nΚοπή πίτας στη ΔΑΔΑ..και το φλουρί έπεσε στην αντιπαράθεση!\nΤρίτη, 15 Ιανουαρίου 2013 02:55\nΤον Παναγιώτη Αγγελόπουλο έχρισε ως νέο επικεφαλής της δημοτικής παράταξης ΔΑΔΑ και υποψήφιο δήμαρχο στις επερχόμενες δημοτικές εκλογές ο κ. Γιάννης Καζάκος κατά τη διάρκεια της καθιερωμένης κοπής της Πρωτοχρονιάτικης πίτας που πραγματοποιήθηκε στο Πνευματικό Κέντρο του Δήμου Ζωγράφου, παρουσία μεγάλης μερίδας πολιτών.\nΚαταργείται η Δ.Ο.Υ Ζωγράφου\nΚυριακή, 13 Ιανουαρίου 2013 14:14\nΑπό την προσεχή Δευτέρα οδηγούνται σε κατάργηση 51 εφορίες σε όλη τη χώρα, μεταξύ αυτών και η Δ.Ο.Υ Ζωγράφου που μεταφέρεται στη ΔΟΥ ΙΒ’ Αθηνών (Γρηγορίου Αυξεντίου 30).\nΤρίτη, 08 Ιανουαρίου 2013 01:20\nΆγης Παπακωνσταντίνου, Ανδρέας Στεργίου, Μιχάλης Καλογιαννάκης, Μαρία Βαρσαμιδάκη και Σούλης Παπαγιαννόπουλος, αποτελούν τη νέα 5αδα αντιδημάρχων της Διοίκησης Καλλίρη.\nΣτην "ομπρέλα" του Αγγελόπουλου ο Καζάκος\nΠέμπτη, 03 Ιανουαρίου 2013 13:29\nΗ νέα ηγεσία της τοπικής κεντροδεξιάς, σύμφωνα με συγκλίνουσες πληροφορίες, ακούει στο όνομα Παναγιώτης Αγγελόπουλος, οικονομολόγος στο επάγγελμα και πολιτευτής της Ν.Δ. στη Β΄Αθηνών. Το εν λόγω πρόσωπο, σύμφωνα με τις ίδιες πληροφορίες, αποτελεί κεντρική επιλογή της Συγγρού, τα στελέχη της οποίας αισιοδοξούν ότι θα καταφέρει να συνενώσει το σύνολο των συνιστωσών της ΔΑΔΑ και να διεκδικήσει με αξιώσεις την επάνοδο στο τιμόνι της πόλης.\nΠροϋπολογισμός 2013: Χωρίς όραμα, χωρίς προοπτική\nΤην επομένη του ανασχηματισμού


Ο Σ.ΦΙ.Ν.Α. για τα πανεπιστημιακά τμήματα της Ηλείας: «Επιτέλους, δεν είμαστε το αποπαίδι αυτής της χώρας» | Εφημερίδα Πρωινή\nΟ Σ.ΦΙ.Ν.Α. για τα πανεπιστημιακά τμήματα της Ηλείας: «Επιτέλους, δεν είμαστε το αποπαίδι αυτής της χώρας»\n«Εκεί που ανοίγει ένα σχολείο, κλείνει μια φυλακή…», άραγε τι οραματίζονται για την Ηλεία όσοι σχεδιάζουν το κλείσιμο των Πανεπιστημιακών Τμημάτων του Νομού;\nΕίναι ένα ερώτημα που πρέπει να απασχολήσει άπαντες και οι αρμόδιοι ας μας δώσουν και την απάντηση για το τι σχεδιάζουν τελικά για την επόμενη μέρα;\nΤο Διοικητικό Συμβούλιο του Συλλόγου Φίλων Νοσοκομείου Αμαλιάδας έχει έκδηλη αγωνία για το τι μέλλει γενέσθαι στην Ηλεία, μετά τα όσα έχουν δει τις τελευταίες ημέρες το φως της δημοσιότητας αναφορικά με την τύχη των Πανεπιστημιακών Τμημάτων του νομού.\nΒρισκόμαστε αντιμέτωποι με μία ακόμη επιχειρούμενη κίνηση υποβάθμισης του Νομού μας; Δυστυχώς οι εξελίξεις αυτό δείχνουν και η Ηλεία για ακόμη μία φορά καλείται σαν ‘φτωχός συγγενής’ να διεκδικήσει τα αυτονόητα.\nΈνας νομός σε μία ατέρμονη προσπάθεια διεκδίκησης, άλλοτε στο Υπουργείο Υγείας, άλλοτε στο Υπουργείο Υποδομών, τώρα στο Υπουργείο Παιδείας και Θρησκευμάτων και στο Πανεπιστήμιο Πατρών και πάει λέγοντας…\nΤουλάχιστον, ένα πράγμα μπορούμε να πούμε με βεβαιότητα: ΔΕΝ ΠΛΗΤΤΟΥΜΑΙ!!!\nΤα πράγματα όμως είναι σοβαρά και με την προσήκουσα σοβαρότητα πρέπει να αντιμετωπιστούν από όλους.\nΓια το Σύλλογο Φίλων Νοσοκομείου Αμαλιάδας οι τομείς της υγείας και της παιδείας βρίσκονται στην πρώτη γραμμή των διεκδικήσεων και με όλες του τις δυνάμεις θα συνδράμει σε κάθε προσπάθεια.\nΔεν θα σταθούμε σε στατιστικά στοιχεία και αναλύσεις, θα σταθούμε σε αυτά που δικαιούται να έχει η Ηλεία και πρέπει να τα έχει.\nΕπιτέλους, δεν είμαστε το αποπαίδι αυτού του κράτους και έχει καταντήσει πλέον κουραστικό να υπενθυμίζουμε και να διεκδικούμε από τους αρμοδίους τα αυτονόητα.\nΗ Ηλεία, ο Πύργος και η Αμαλιάδα, δικαιούνται Πανεπιστημιακά Τμήματα, δικαιούμαστε να βρισκόμαστε στο χάρτη της Τριτοβάθμιας εκπαίδευσης και δικαιούμαστε να αποκτήσουμε ισχυρό ρόλο σε αυτό τον τομέα.\nΕίναι αδιανόητο να κρέμονται όλα σε μία κλωστή και οι πολίτες αυτού του νομού να βιώνουν διαρκώς την αγωνία για το ‘τι θα χάσει σήμερα ή τι θα χάσει αύριο η Ηλεία’.\nΔεν είμαστε διατεθειμένοι να χάσουμε τίποτα άλλο, αντιθέτως είμαστε αποφασισμένοι να ενώσουμε και εμείς τις δυνάμεις μας στον αγώνα της διεκδίκησης όλων όσων αξίζει να έχει ο νομός μας.\n«Είναι καιρός να σταματήσουν τα παιχνίδια σε βάρος του τόπου μας. Δεν μπορεί μονίμως ο νομός Ηλείας να είναι παραγκωνισμένος και να αγωνίζεται για κάθε τι που για κάποιους άλλους είναι δεδομένο. Δεν γίνεται η κυβέρνηση, το Υπουργείο, η Περιφέρεια και όποιος άλλος βρίσκεται στα κέντρα λήψης των αποφάσεων να μας βγάζει από το χάρτη. Ο ευλογημένος αυτός τόπος πρέπει να στηριχθεί και να βγει επιτέλους από το τέλμα» σχολίασε χαρακτηριστικά ο πρόεδρος του ΣΦΙΝΑ κ. Ανδρέας Πααπαδάκος και μαζί με το υπόλοιπο Διοικητικό Συμβούλιο καλεί όλους τους αρμοδίους να πράξουν τα αυτονόητα ώστε η Ηλεία να αποκτήσει την Τριτοβάθμια εκπαίδευση που της αξίζει…\n« Θ. Βασιλόπουλος: Αρχές Μαρτίου ανοίγει η πλατφόρμα για δικαιούχους του προγράμματος Νέων Αγροτών\nΕπεκτείνουν το πρόγραμμα «Ηρακλής», αφήνουν στάσιμη την «κακή τράπεζα» »\n10χρονο κοριτσάκι άφησε την τελευταία του πνοή στο Νοσοκομείο Πύργου\nΤην τελευταία του πνοή άφησε πριν μια ώρα ένα […]


Μητσοτάκης: Γραφειοκράτες συνδικαλιστές ταλαιπώρησαν για άλλη μία φορά εκατομμύρια συμπολίτες μας - Ειδήσεις\nNewsit / Πολιτική / Μητσοτάκης: Γραφειοκράτες συνδικαλιστές ταλαιπώρησαν για άλλη μία φορά εκατομμύρια συμπολίτες μας\nΜητσοτάκης: Γραφειοκράτες συνδικαλιστές ταλαιπώρησαν για άλλη μία φορά εκατομμύρια συμπολίτες μας\nΔημοσιεύθηκε: 04.10.2019 | 21:34\nΟ Κυριάκος Μητσοτάκης στην ομιλία του στάθηκε στο πανεπιστημιακό άσυλο καλώντας τα μέλη της ΟΝΝΕΔ να αξιοποιήσουν το νέο θεσμικό περιβάλλον. Εκανε σκληρή αναφορά στους συνδικαλιστές χαρακτηριζοντας τους γραφειοκράτες που ταλαιπώρησαν εκατοντάδες συμπολίτες μας με την απεργία.\nΣτα 50 μου χρόνια, τώρα, βρίσκομαι, στην άλλη «όχθη» για να επαναλάβω ακριβώς την ίδια άποψη. Όχι σαν συμβουλή, αλλά σαν παρότρυνση: Να κάνετε, παράλληλα με τη συμμετοχή σας στα κοινά και ενδιαφέροντα πράγματα για σας και για τους άλλους. Να κρατάτε σαν θησαυρό την ανεξαρτησία σας. Και, κυρίως, να μην παίζετε μέσα στους γνωστούς κανόνες του «παιχνιδιού». Αλλά να τους αλλάζετε συνεχώς προς το καλύτερο!”


Κουνέλι στιφάδο στη γάστρα – Καραπετάκου Στέλλα\nΚλασικό μερακλήδικο παραδοσιακό πιάτο, με κρεμμυδάκια κοκκάρι και με σαλτσούλα νόστιμη. Προσωπικά μ αρέσει να το συνοδεύω με πουρέ πατάτας, αλλά εσείς μπορείτε να το συνοδέψετε με ότι αγαπάτε.\n1 κουνέλι γύρω στα 2 -2 ½ κιλά(πες τε στον χασάπη σας να το κόψει σε κομμάτια)\n2- 2 ½ κ κοκκάρι κρεμμυδάκια\n500 γρ ντομάτες ώριμες χωρίς σπόρια και την φλοίδα περασμένες από τον τρίφτη\n40 γρ ξύδι λευκό\n1 κ γ συκόμελο ή μέλι\nΑλάτι-πιπέρι-3 δαφνόφυλλα-10 κόκκους μπαχάρι-3-4 γαρύφαλλα\nΓια την μαρινάδα θέλουμε:\n1 ποτ νερού κρασί λευκό\n½ ποτ νερού ξύδι λευκό\nΠλένουμε τα κομμάτια από το κουνέλι μας για να φύγουν τυχόν σπασμένα κομμάτια από κόκκαλα και ξένα σώματα. Στεγνώνουμε καλά με μια απορροφητική πετσέτα. Βάζουμε τα κομμάτια από το κρέας σε ένα μπολ και ρίχνουμε τα υλικά για την μαρινάδα. Ανακατεύουμε καλά ,καλύπτουμε με μια μεμβράνη, και βάζουμε από βραδύς στο ψυγείο.\nΤην επόμενη μέρα, βγάζουμε τα κομμάτια από την μαρινάδα ,τα αλευρώνουμε και τα τηγανίζουμε γύρω γύρω , μέχρι να πάρουν χρώμα και να θωρακιστεί. Ρίχνουμε τα κομμάτια κρέατος στην γάστρα. Στο ίδιο τηγάνι σοτάρουμε τα κρεμμυδάκια με το σκόρδο μέχρι να γυαλίσουν. Στην συνέχεια προσθέτουμε τον πελτέ και τον τρίβουμε στον πάτο του τηγανιού για να βγάλει την γεύση ,σβήνουμε με κρασί, αφήνουμε να εξατμιστεί η αλκοόλη, προσθέτουμε την ντομάτα και τα μπαχαρικά, και τα ξύδι αφήνουμε να πάρουν δυο βράσεις και το περιχύνουμε στο κουνέλι. Προσθέτουμε νεράκι και τοποθετούμε την γάστρα στους 200ο για την αρχή και μετά το χαμηλώνουμε στους 180ο για 2 ½ -3 ώρες ανάλογα το βάρος του κρέατος αλλά και τον φούρνο.\nΤο συνοδεύουμε με πατατούλες τηγανητές, ρυζάκι, πουρέ κλπ\n-Για να καθαριστεί πιο εύκολα το κοκκάρι βάλτε το 2-3 ώρες πριν σε νερό.\n-τα μπαχαρικά (γαρίφαλο μπαχάρι δάφνη θυμάρι) στο μαγείρεμα βάλτε τα σε ένα πουγκί από τούλι για να μην τα «ψαρεύετε» στο σερβίρισμα.\n-το συκόμελο δίνει υπέροχο τόνο στο φαγητό μας. Εάν δεν έχετε δοκιμάστε το με μέλι ή και με πετιμέζι.\nΤο μυστικό για αυτό το φαγητό είναι το σιγανό μαγείρεμα. Δώστε χρόνο στο φαγητάκι σας και αφήστε το να μελώσει\nγάστρα, κουνέλι, κρέας, στιφάδο, Συνταγές\nζυμαρικά όσπρια σούπες σαλάτες ζύμες κρέας vegan θαλασσινά λαχανικά μανιτάρια κοτόπουλο τυρί σαλάτα Συνταγές γλυκά νηστίσιμο


Feel, Share, Celebrate από τα καταστήματα καλλυντικών AROMA | InfoKids\nReturn to Content Αρχική › Προτάσεις Αγοράς › Feel, Share, Celebrate από τα καταστήματα καλλυντικών AROMA Feel, Share, Celebrate από τα καταστήματα καλλυντικών AROMA Το νέο κατάστημα της αλυσίδας καλλυντικών AROMA είναι πια γεγονός! Feel, Share, Celebrate στην καρδιά της Αθήνας (Ερμού 66) στο Εμπορικό Κέντρο SmartBuy. Ένα μέρος ζεστό και φιλικό σάς περιμένει για να σας ξεναγήσει σε ένα κόσμο όμορφα φτιαγμένο! Τα παιδιά θα ενθουσιαστούν περισσότερο από κάθε άλλο, βλέποντας αρώματα και αφρόλουτρα κλεισμένα σε όμορφα μπουκαλάκια με τους ήρωες της Marvell και της Disney!\nΚαλλυντικά για ΠαιδιάΠροτάσεις Αγοράς Δώρα Λαβαζού Παρασκευή, 18 Δεκέμβριος, 2009 στην κατηγορία\nΚαι φέτος τα Χριστούγεννα η μαγεία των δώρων είναι στα Public! Γνωρίστε τη μικρή Sweete που είναι σκέτη γλύκα! Aυτό είναι το νέο μας μυστικό για σωστό πρωινό ξεκίνημα! Τα καταστήματα Public φέρνουν την Black Friday στην Ελλάδα! Το River West υποδέχεται το Νοέμβριο με ένα απολαυστικό δεκαήμερο εκπτώσεων (έως 10/11) Το νέο τμήμα του NOTOS Αθήνας με αθλητικά είδη είναι γεγονός! ← Προηγούμενο ΆρθροΑς αγοράσουμε τα ωραιότερα παιχνίδια Επόμενο Άρθρο →G-force - Gadgets, Mαραφέτια, Ινδικά Χοιρίδια, σε 3D Χρησιμοποιήστε τον


Ανοιχτή επιστολή στον Κυριάκο Μητσοτάκη από έναν παλιό συμμαθητή του\nΔευτέρα, 18 Ιανουάριος 2016 16:57\nΑπό τον Ιωάννη Ιωαννίδη - Καθηγητής Παθολογίας, Έρευνας, Πολιτικής Υγείας και Στατιστικής Πανεπιστημίου Stanford\nΆκουσα την ομιλία στην κοινουβουλευτική ομάδα του κόμματός σας. Γενικά τα είπατε πολύ ωραία, είστε ικανός ρήτορας. Στρωτός λόγος και αρκετά λογικά ή έστω λογικοφανή επιχειρήματα. Ειδικά όταν είπατε ότι τιμάτε την αριστεία, κόντεψα να λιποθυμήσω απ` τη χαρά μου. Όμως γρήγορα συνήλθα, ενθυμούμενος ότι οι κομματικοί σας σύντροφοι κατέχουν εξίσου πολλά από τα πανελλήνια ρεκόρ αναξιοκρατίας και μετριοκρατίας όσο και οι κομματικοί σας αντίπαλοι - με βάση την προσωπική μου εμπειρία από τον ελληνικό πανεπιστημιακό χώρο. Επίσης σας χειροκροτήσανε μεν οι από κάτω, αλλά αυτοί οι καλοί καγαθοί άνθρωποι στα έδρανα δεν μου φάνηκαν και πολύ χαρούμενοι με τη ζωή τους. Πολλές κατεβασμένες φάτσες και πολλή βλεφαρόπτωση με κροκοδειλίσιο βλέμμα διαπίστωσα. Πολλοί βήχανε, και δεν έφταιγε μόνο η χειμερινή έξαρση ιώσεων για τα συγκοπτικά βηχαλάκια.\nTo κείμενο δημησιεύτηκε στη Huffingtonpost.gr


ΗΣΑΠ: παρολίγο δυστύχημα με επιβάτη στο Σταθμό Πειραιά - Ypodomes.com\nΈνα παρ’ ολίγο δυστύχημα αποφεύχθηκε στο σταθμό του Μετρό στον Πειραιά (Σταθμός Ηλεκτρικού). Σύμφωνα με δημοσίευση πρόκειται για συμβάν που έγινε την Παρασκευή 21 Οκτωβρίου 2011 και χάρη στα αντανακλαστικά του οδηγού δεν υπήρξε ατύχημα.\nΈνας ηλικιωμένος παρασύρθηκε για λίγα μέτρα από τον συρμό του Ηλεκτρικού, όταν στην προσπάθειά του να μπει στο βαγόνι, οι πόρτες την ώρα του κλεισίματος του έπιασαν το μπουφάν. Έγινε γρήγορα αντιληπτός και ο οδηγός σταμάτησε το συρμό, με αποτέλεσμα ευτυχώς μόνο τον τραυματισμό του, διαφορετικά θα θρηνούσαμε μια ανθρώπινη ζωή.\nΣύμφωνα με τις καταγγελίες από τα Σωματεία των Εργαζομένων αυτό οφείλεται στην κατά 35% μείωση του προσωπικού του ΗΣΑΠ δημιουργώντας τεράστια προβλήματα στην λειτουργία συρμών και υπηρεσιών αλλά και στην ασφάλεια των επιβατών λόγω έλλειψης προσωπικού.\nΣύμφωνα πάντα με την ίδια ανακοίνωση , πρέπει να ενισχυθούν τα μέτρα για την ασφάλεια στις μετακινήσεις του επιβατικού κοινού, τόσο με τεχνικά μέσα όσο και με την παρουσία ανθρώπινου δυναμικού σε όλους τους σταθμούς, που θα ελέγχει και θα φροντίζει, την ασφαλή διέλευση των συρμών και την ασφαλή μετακίνηση των χιλιάδων επιβατών, που καθημερινά μεταφέρει ο Ηλεκτρικός Σιδηρόδρομος.\nΘα πρέπει πάντως να επισημάνουμε πως η ασφάλεια γενικότερα στους σταθμούς Μετρό είναι πολύ σημαντική καθώς εκατοντάδες χιλιάδες επιβατών διακινούνται καθημερινά. Θα πρέπει όμως και εμείς σαν επιβάτες να είμαστε πολύ προσεκτικοί κατά την επιβίβαση στους συρμούς καθώς ένα από τα σημαντικότερα μέτρα «αυτό-ασφάλειας» είναι, με το άκουσμα της ηχητικής προειδοποίησης να μην εισερχόμαστε στους συρμούς.\nΓια το παραπάνω συμβάν ήταν ευτύχημα πως ο οδηγός αντιλήφθηκε αμέσως τι συνέβη και γλυτώσαμε από τα χειρότερα. Είναι όμως και ένα χαρακτηριστικό παράδειγμα, όταν ριψοκινδυνεύουμε την σωματική μας ακεραιότητα, να σκεφτόμαστε αν αξίζει καθώς ειδικά στο Μετρό η μεγαλύτερη αναμονή μπορεί να είναι το πολύ 10 λεπτά.\nΚαλό θα ήταν στις εποχές που ζούμε και με τις συνθήκες τις οποίες υπάρχουν πλέον στα μέσα μαζικής μεταφορά να επιδεικνύουμε την δέουσα προσοχή καταρχάς για τους εαυτούς μας, πέρα από το γεγονός ότι έτσι βοηθάμε και τους ανθρώπους που είναι επιφορτισμένοι με την μετακίνηση χιλιάδων ανθρώπων καθημερινά.


Παράταση στη θητεία των εκπαιδευτικών που υπηρετούν σε Πρότυπο ή Πειραματικό σχολείο | Newspepper\nΠαρατείνεται η θητεία των εκπαιδευτικών που υπηρετούν σε Πρότυπο ή Πειραματικό σχολείο έως τις 31 Αυγούστου 2022, σύμφωνα με τροπολογία που κατέθεσε στη Βουλή το υπουργείο Παιδείας.\nΌπως τονίζεται στην τροπολογία, «η θητεία των εκπαιδευτικών που υπηρετούν κατά το σχολικό έτος 2020-2021 σε Πρότυπο ή Πειραματικό σχολείο, η οποία λήγει στις 31.08.2021, παρατείνεται έως τις 31.08.2022. Όσοι εκπαιδευτικοί δεν επιθυμούν την παράταση της θητείας τους, επιστρέφουν στο σχολείο οριστικής τοποθέτησής τους ή στη διάθεση του οικείου υπηρεσιακού συμβουλίου της περιοχής μετάθεσης, στην οποία ανήκουν οργανικά».\nΣτην ίδια τροπολογία περιλαμβάνεται και διάταξη σύμφωνα με την οποία «κάθε A.E.I. καταρτίζει στρατηγικό σχέδιο ακαδημαϊκής ανάπτυξης, στο πλαίσιο της εθνικής στρατηγικής για την ανώτατη εκπαίδευση, την έρευνα και την καινοτομία, καθώς και της στρατηγικής ανάπτυξής του στον ευρωπαϊκό και διεθνή χώρο.\nΠροηγούμενο άρθροΕθνική Πινακοθήκη: Στον ανακριτή θα οδηγηθεί αύριο ο δράστης – Τι είπε στην προανακριτική απολογία


Μπισκότα βον-βον - 1ο Γυμνάσιο Γέρακα\nΑνανεώθηκε 11 Οκτ 2012\nΑναρτήθηκε 10 Οκτ 2012\n1/2 κούπα καθαρισμένο Βούτυρο\n2 1/2 κούπας για όλες τις χρήσεις, Αλεύρι\n1 σωληνάριο Λευκό γλάσο γαρνιρίσματος\n6 κούπες Αχνη ζάχαρη\n11/2 κουταλάκι Εσάνς πικραμιγδάλου\nΑνακατέψτε τα στερεά υλικά. Χτυπήστε το βούτυρο με τη ζάχαρη ν' αφρατέψει. Συνεχίζοντας το χτύπημα ρίξτε το κροκάδι και το γάλα. Ρίξτε σε 3 δόσεις το αλεύρι και συνεχίστε το χτύπημα με τον γάντζο, ώσπου να επιτύχετε μια ζύμη μαλακιά, αφράτη, που να μην κολλάει στα χέρια. Ίσως χρειαστεί να ρίξετε λίγο ακόμη αλεύρι.\nΚόψτε από τη ζύμη κομμάτια κι ανοίξτε τα ένα τη φορά, επάνω σε αλευρωμένη επιφάνεια σε κύκλο με πάχος 3 χιλ. Χρησιμοποιήστε μεγάλα κουπ πατ έλατα και αστέρια και κόψτε από τα κομμάτια ζύμης διάφορα σχήματα. Με μια αλευρωμένη μεταλλική σπάτουλα βάλτε τα μπισκότα σε ταψί ελαφρά βουτυρωμένο και ψήστε τα στο κέντρο του φούρνου, 15' στους 190 βαθμούς, ώσπου να ροδίσουν καλά. Βγάλτε τα με μια σπάτουλα επάνω σε σχάρα κι αφήστε τα να κρυώσουν καλά. Στο μεταξύ, ετοιμάστε το γλάσο. Κοσκινίστε τη ζάχαρη μέσα σε μικρή κατσαρόλα. Προσθέστε το νερό και τη γλυκόζη κι ανακατέψτε καλά επάνω σε πολύ χαμηλή γωτιά,\nώσπου να επιτύχετε γλάσο λείο και γυαλιστερό. Μην αφήσετε τη θερμοκρασία να υπερβεί τους 40 βαθμούς. Κατεβάστε το γλάσο από τη φωτιά, προσθέστε την εσάνς πικραμυγδάλου και χωρίστε το μίγμα σε τόσα μπολ, όσα και τα χρώματα που θέλετε να δημιουργήσετε.\nΓια να φτιάξετε το πορτοκαλί γλάσο ρίξτε 1 σταγόνα κόκκινο χρώμα και 2 σταγόνες κίτρινο χρώμα ζαχαροπλαστικής.\nΓια να φτιάξετε λιλά γλάσο ρίξτε 1 σταγόνα μπλε χρώμα και 2 σταγόνες κόκκινο χρώμα. Για παλ χρώματα, κίτρινο, πράσινο, ροζ ή γαλάζιο ρίξτε μόνο 1 σταγόνα από το αντίστοιχο χρώμα στα διάφορα μπολ με γλάσο.\nΜόλις το ετοιμάσετε, πρέπει να το περιχύσετε αμέσως επάνω από τα μπισκότα γιατί στεγνώνει πολύ γρήγορα. Αν στεγνώσει, ξεστάνετε το για μερικά δευτερόλεπτα στα μικροκύματα.\nΜ' ένα κουτάλι ρίξτε το γλάσο επάνω στα μπισκότα, αφού πρώτα τα αραδιάσετε σε σχάρα. Κάτω από τη σχάρα βάλτε ένα ρηχό ταψί, ώστε το γλάσο να στάζει μέσα σ' αυτό. Ρίξτε το γλάσο στο κέντρο του μπισκότου αφήνοντας το να τρέξει προς τις άκρες.\nΑφήστε τα γλασαρισμένα μπισκότα να στεγνώσουν επάνω στη σχάρα, εώς την επομένη.\nΑφού στερεοποιηθεί το γλάσο, διακοσμήστε τα με λευκό γλάσο από σωληνάριο φτιάχνοντας περίτεχνα λεπτεπίλεπτα σχέδια.\nΑπό το μαθητή Γιώργο Λουκά\nΒρίσκεστε εδώ: Home Η εφημερίδα μας Συνταγές που δοκιμάσαμε Γλυκιές Μπισκότα βον-βον


Μια «καλή Eλληνίδα» στο υπουργείο Οικονομικών της Αργεντινής; – The Panhellenic Post\nΟι εκλογές στην Αργεντινή πλησιάζουν (25 Οκτωβρίου) και οι βασικοί διεκδικητές της προεδρίας έχουν ήδη ανακοινώσει αρκετά από τα πρόσωπα που θα αναλάβουν θέσεις-κλειδιά στις κυβερνήσεις τους.\nΟ περονιστής υποψήφιος πρόεδρος Ντανιέλ Σιόλι, ο άνθρωπος που φιλοδοξεί να συνεχίσει το έργο των 12 χρόνων του ζεύγους Κίρσνερ, ανακοίνωσε ήδη το πρόσωπο που θα αναλάβει το κρισιμότατο υπουργείο Οικονομικών.Πρόκειται για την Σιλβίνα Μπατάκις, την «καλή ελληνίδα», όπως την αποκάλεσε, λόγω της καταγωγής της.(Φωτογραφία.)\nΗ Μπατάκις γεννήθηκε το 1968 στο Ρίο Γκράντε της Γης του Πυρός και είναι εγγονή ελλήνων και γερμανών μεταναστών. Αυτός ο περίεργος συνδυασμός κουλτούρας διαμόρφωσε τη νοοτροπία της, όπως δηλώνει η ίδια.\nΣπούδασε οικονομικά στο Πανεπιστήμιο της Λα Πλάτα και στη Βρετανία. Συνήθιζε να αστειεύεται με τις φίλες της στα αμφιθέατρα, λέγοντας ότι «εμάς τους φοιτητές μάς αντιμετωπίζουν και μας μορφώνουν σαν να πρόκειται να γίνουμε όλοι υπουργοί Οικονομικών».\nΌταν αργότερα ανέλαβε το συγκεκριμένο αξίωμα για την επαρχία του Μπουένος Αίρες (εκεί που ζει σχεδόν το 40% του πληθυσμού της χώρας), αναγνώρισε ότι είχε κάνει λάθος στην κριτική της.\nΕίναι φανατική οπαδός της Boca Juniors και πηγαίνει στο γήπεδο ακόμα και μόνη της. Στη σελίδα της στο Facebook ανεβάζει συχνά φωτογραφίες με παλαιές και νέες δόξες της ομάδας.\nΣτη φωτό με τον παίκτη της Boca, Κάρλος Τέβες\nΑγαπά όμως και το διάβασμα. Δεν είναι μόνο το βιβλίο της Έβα Περόν (La razόn de mi vida) που λατρεύει, αλλά και η Αναφορά στον Γκρέκο του Νίκου Καζαντζάκη.\nΩς υπουργός Οικονομικών γνωρίζει και αναγνωρίζει ότι κομμάτι της δουλειάς είναι και οι «αντιπαθητικές στιγμές»: όταν πρέπει να πει «όχι» σε αυξήσεις για να κλείσει τον προϋπολογισμό χωρίς «τρύπες». Και το έχει κάνει.\nΑρκετοί μάλιστα που ζουν στην επαρχία του Μπουένος Αϊρες το έχουν νιώσει στο πετσί τους.\nΣε αντιπολιτευόμενες εφημερίδες προβάλλεται η απειρία της για μια τόσο σημαντική θέση. Εμφανίζονται δε και διάφορα σενάρια για το ρόλο που θα κληθεί να παίξει: μιας προσωρινής υπουργού που θα κάνει τη «βρώμικη δουλειά», προτού παραδώσει το χαρτοφυλάκιο σε κάποιο μεγαλύτερο όνομα.\nΗ «βρώμικη δουλειά» ενδεχομένως να περιλαμβάνει ζητήματα σχεδόν ταμπού για το πολιτικό σύστημα, ακριβώς επειδή τρομάζουν τους πολίτες: περικοπές και υποτίμηση του νομίσματος.\nΉδη, αρκετοί από τους υποψήφιους προέδρους μικρότερων κομμάτων προειδοποιούν το εκλογικό σώμα που θα προσέλθει στις κάλπες την Κυριακή ότι όποιος από τους δύο επικρατέστερους εκλεγεί πρόεδρος, θα υποτιμήσει το νόμισμα και θα κόψει επιδόματα.\nΑρκετοί θεωρούν εξίσου βέβαιο ότι μετεκλογικά η χώρα θα έρθει σε ένα είδος συμφωνίας με τα κερδοσκοπικά funds των ΗΠΑ -αυτά που σήμερα αποκαλούνται όρνεα- προκειμένου να κλείσει και αυτή η εκκρεμότητα.\nO συμπολιτευόμενος Τύπος δεν βλέπει την Μπατάκις ως επιλογή ειδικού σκοπού και περιορισμένου χρόνου.\nΗ 47χρονη είναι πρόσωπο της απολύτου εμπιστοσύνης του υποψήφιου προέδρου Ντανιέλ Σιόλι, έχει αποδείξει τις ικανότητές της (νοικοκυρεμένα δημοσιονομικά, αναζήτηση χρηματοδότησης από το εξωτερικό κλπ) και την αφοσίωσή της στην οικονομική πολιτική που ακολουθείται την τελευταία 10ετία.\nΆρα, εφόσον αναλάβει, θα μείνει. Και θα μείνει ως μέλος ενός ευρύτερου οικονομικού επιτελείου, επίσης της απολύτου εμπιστοσύνης του Σιόλι, εφόσον και εκείνος εκλεγεί.\nΗ Μπατάκις αγαπά και τα κοινωνικά δίκτυα. Εκεί συχνά μοιράζεται σκέψεις που ίσως άλλοι υποψήφιοι υπουργοί Οικονομικών να μην τολμούσαν.\nΠρόσφατα εξομολογήθηκε ότι ο γιος της τής ζήτησε για τα γενέθλιά του ως δώρο ένα χαρτονόμισμα των 10 δολαρίων ΗΠΑ.\n«Εμείς οι αργεντινοί έχουμε ένα θέμα με το δολάριο και αυτό θα χρειαστεί χρόνο για να ξεπεραστεί. Είναι ζήτημα κουλτούρας. Από την άλλη μεριά αυτό που πρέπει να κάνουμε είναι να αντιμετωπίσουμε το άλλο μεγάλο θέμα που είναι ο πληθωρισμός» εξήγησε.\nΣτην Αργεντινή δεν είναι πολύ συνηθισμένο αξιωματούχος οικονομικού επιτελείου να μιλά ανοικτά για το θέμα του πληθωρισμού.\nΆλλωστε, οι δείκτες που χρησιμοποιεί η κυβέρνηση για τη μέτρησή του αμφισβητούνται συχνά, όχι μόνο από την Αντιπολίτευση, αλλά και από διεθνείς οργανισμούς, όπως το ΔΝΤ.\nΗ Μπατάκις μιλά ανοικτά και για άλλα θέματα: αναγνωρίζει, για παράδειγμα, ότι τα συναλλαγματικά αποθέματα της χώρας είναι σε χαμηλά επίπεδα, ενώ δεν κρύβει (όπως άλλωστε και ο υποψήφιος πρόεδρος Σιόλι) ότι πρέπει να εξορθολογιστούν ορισμένες από τις επιδοματικές πολιτικές, ιδίως στην ενέργεια.\n«Η χώρα πρέπει να αναπτύσσεται» συμφωνούν όλοι, κυβέρνηση και αντιπολίτευση. Στη μέθοδο και τον τρόπο είναι που διαφωνούν, ιδίως στο πόσο κοντά ή μακριά οφείλει η Αργεντινή να βρίσκεται από τις αγορές.\nΑυτό θα εξαρτηθεί από το ποιος θα εκλεγεί πρόεδρος την ερχόμενη Κυριακή: ο υποψήφιος των περονιστών Ντανιέλ Σιόλι υπόσχεται να συνεχίσει σε γενικές γραμμές το παρόν μοντέλο.\nΟ υποψήφιος της δεξιάς Μαουρίσιο Μάκρι, θέλει να το αλλάξει, έστω και είναι προσεκτικός στον δημόσιο λόγο του.\nΟ Σιόλι διατηρεί σαφές προβάδισμα και το στοίχημα για τον ίδιο είναι να κερδίσει στον πρώτο γύρο. Διότι αν η εκλογή πάει σε δεύτερο γύρο, όλα είναι ανοικτά.\nΟ Αυστραλός πρωθυπουργός τα «σπάει» σε Ελληνικό Φεστιβάλ


Πείτε μας ρε!\n28/06/2010 - 8:38πμ\nΠρος το ψευδοκράτος των Αθηνών:\nΈχετε εκχωρήσει εθνική κυριαρχία; Αυτό που υπογράψατε στο μνημόνιο το διαβάσατε ή σας διαλέξανε οι κομματάρχες σας από τα φρενοκομεία και σας βάλανε στις λίστες για να παριστάνετε τους βουλευτές; Αυτό το διαβάσατε;\n“Ούτε ο δανειολήπτης ούτε τα περιουσιακά του στοιχεία έχουν ασυλία λόγω εθνικής κυριαρχίας (!!!) ή διαφορετικά λόγω της δικαιοδοσίας, κατάσχεσης – συντηρητικής ή αναγκαστικής – ή αναγκαστικής εκτέλεσης σε σχέση με οποιαδήποτε ενέργεια-διαδικασία σχετικά με την σύμβαση”.\nΠείτε μας ρε και οι 172 που το ψηφίσατε πως δεν ξέρετε ανάγνωση να σας πιστέψουμε, Επειδή δεν θέλουμε να πιστέψουμε πως είστε δοσίλογοι. Πιστεύουμε πως όλοι σας έστω ξόφαλτσα έχετε ακούσει για τον Εφιάλτη. Αμφιβάλουμε όμως αν ξέρετε το τέλος του. Δεν ήταν καλό, ψάξτε το για να μάθετε κι όλας γιατί βάζετε αγράμματες σα τη Δραγώνα να επίλεγουν τι θα μάθουν τα παιδιά μας.\nΚι όταν ρωτήσανε τον ΓΑΠ γι αυτό το σιχαμένο κείμενο που υπογράψατε, απάντησε πως “Είναι τυπικό, έτσι γράφονται στα μνημόνια” κι άλλα τέτοια. Στέκετε με τα καλά σας ρε όταν τον ακούτε να τα λέει αυτά μες τη Βουλή; Τυπικός όρος; Ισχύει ή δεν ισχύει; Τρελούς θα μας βγέλετε η μας περνάτε για δέκα εκατομμύρια μαλάκες κι εσείς οι έξυπνοι; Οι όροι σε ένα συμβόλαιο γράφονται για πλάκα; Με αυτά γελάτε στις Μπίλντερμπεργκ; Τι θα πει τυπικός όρος; Παίζετε με την Εθνική Κυριαρχία; Μονόπολη το περάσατε το κράτος; Πως τολμάτε και υπογράφετε παραχώρηση Εθνικής Κυριαρχίας; Νομίζετε πως σώθηκαν τα δέντρα στο Σύνταγμα;\nΠείτε μας ρε Βουλευτάδες αν είστε διακοσμητικές περικοκλάδες των αρχηγών σας. Πείτε μας γιατί όταν ο ΓΑΠ έσερνε την Ελλάδα στο σφαγείο του ΔΝΤ εσείς το κατάπιατε σαν παιδούλες. Γι αυτό σας έστειλε ο Έλληνας στη βουλή; Για να πουλήσετε την γη των πατέρων μας στον κάθε αλήτη τοκογλύφο; Πείτε μας αν παίρνετε ποσοστά από το ξεπούλημα, πείτε μας ρε πως σας έχουν πιάσει από τους αδένες οι κοματάρχες σας και δεν κουνιέστε, πείτε μας γιατί σκατά σας πληρώνει ο Έλληνας για να εφαρμόζετε εντολές ξένων. Αν είναι να μη κυβερνάτε εσείς γιατί σας πληρώνουμε; Ο αυτόματος πιλότος δεν κοστίζει όσα δις κοστίζετε εσείς και ο συρφετός σας.\nΑπό τους 300 ελάχιστοι είστε έντιμοι. Ο πολίτης ξέρει καλά τι κάνετε εκεί μέσα. Αν είσασταν πρώτα ΠΟΛΙΤΕΣ ρε, αν ήσασταν ΕΚΛΕΓΜΈΝΟΙ ΒΟΥΛΕΥΤΕΣ κανονικά, κι όχι από τα κοματικά εκτροφεία θα είχατε επαναστατήσει εσείς οι ίδιοι μέσα στη Βουλή. Θα είχατε γυρίσει τα έδρανα ανάποδα. Αυτούς που φέρανε το ΔΝΤ θα τους είχατε πνίξει με τ’ άντερά τους, αλλά είστε κότες. Σα βρεγμένες γάτες ψηφίσατε ότι σας φέρανε στο γραφείο, και μετά ψελίζατε πως ήτανε μονόδρομος και τέτοια. Ρε αν είναι μονόδρομος γιατί μας ζητάτε να κυβερνήσετε; Άς το να πάει μόνο του, γιατί όσο κυβερνάτε οι μίζες θα είναι μίζες και τα λάδια λάδια. Κοστίζετε πολύ ακόμα και που υπάρχετε, κοστίζετε εκατομμύρια όταν κυβερνάτε, δισεκατομύρια όταν θέλετε το καλό μας.\nΜας τρομάζατε λέγοντας για “στάση πληρωμών”. Σιγά μη σκίσετε κανένα καλτσόν! Δηλαδή αν πεθάνουμε από “στάση πληρωμών” δε θα πεθάνουμε από την πείνα με τα φραγκοδίφραγκα που αφήνετε στη τσέπη μας για να ζήσουμε; Πως θα ζήσει η άρρωστη γριά με 400 το μήνα ρε; Πως θα κάνουν παιδιά τα νέα ζευγάρια που πρέπει να δουλεύουν για ψίχουλα; Δε σας είπαν οι φιλιππινέζες σας πόσο θέλει ένα μωρό μόνο για πάνες; Δε σας είπαν τα υπηρέτια σας πόσο κάνει μια βόλτα στο σούπερ μάρκετ;\nΝα τσακιστείτε να πάρετε τα λεφτά μας από εκεί που τα δώσατε. Πείτε μας ρε ποιός τζόγαρε τα λεφτά των ασφαλιστικών ταμείων; Ποιός σκατόμυαλος έπαιξε τη σύνταξη μας σε ομόλογα; Πείτε μας το όνομα, φέρτε τον αυτόν και τους άλλους που έβαλαν τις υπογραφές τους να τους κόψουμε τα πόδια από το λαιμό. Όνομα δεν έχει; Τον καλύπτει η βουλευτική ασυλεία κι αυτόν; Το κάνατε το Σύνταγμα σαν τα μούτρα του Λοβέρδου όταν “πονάει” που αναγκάζεται να μας “φοράει” τα μέτρα. Πονάει για κάτι που δεν τον αφορά. Τρείς συντάξεις θα πάρει, και τη μία με οκτώ χρόνια κλάψας. Με δυό θητείες αράζετε νομοθετόντας βαριά και ανθυγειινά για το λαό. Ξύνεστε στα έδρανα μέχρι να τους πει ο αρχηγός σας, τι τους επιβάλει ο Γκολντμανσάκης να ψηφίσετε. Ο κάθε αγγλοσάξονας πρέσβης έχει μεγαλύτερη εξουσία από σας. Ο κάθε γερμανοτσολιάς Χριστοφοράκος σας κάνει να κατουριέστε πάνω σας. Με μπέηκα φιρμάνια γίνεται η δουλειά. Ακόμα και τα “ανύπαρκτα” Σκόπια σας πιάσαν απ’ τ’ απίδια.\nΒάλατε και τον Πρόεδρο της Δημοκρατίας να σας κοιτάει αποσβολωμένος. Του φέρατε το φιρμάνι από τους αγάδες σας για τη τζίφρα κι αυτός ούτε κιχ! Αφού ρε τον διαλέγετε από την κάστα σας, πολιτικός είναι κι αυτός, μέσα από το ίδιο κοτέτσι τον βγάλατε. Είναι δυνατόν ο Πρόεδρος της Δημοκρατίας να είναι πολιτικός; Αυτό και μόνο είναι διαπλοκή! Οικοδόμος, ταξιτζής, δάσκαλος, εργάτης θα έπρεπε να είναι σ’ αυτή τη θέση. Το μόνο που πρέπει να έχει ένας ΠΤΔ είναι ΗΘΟΣ και τεράστια ΑΚΕΡΑΙΟΤΗΤΑ. Και βάζετε κάποιον από εσάς, τους ..υπερακέραιους. Πήγατε και του είπατε πως θα ξεσκίσετε το λαό, κι αυτός ψέλιζε κάτι “δεν είμαι αρμόδιος.. θέλω να κάνω κάτι αλλά το Σύνταγμα δεν μ αφήνει.. να ‘χαν οι καρδιές αμπάρες..” Σιγά μη πάει κόντρα στο συνάφι του. Σιγά μη ξέχασε αυτά που του υπαγόρευε η Μπενάκη όταν τον τοποθετούσατε στη θέση του. Όταν του έλεγε η Μπενκη “η Εθνική Κυριαρχία θα περιοριστεί” κοίταζε το άπειρο. Ας ήταν ΠΤΔ κανένας Ηλιάκης κι ας τολμούσατε να παίζατε με τους θεσμούς.\nΤι δουλειά έχετε ρε να διορίζετε τη δικαστική ιεραρχία; Ανεξάρτητη δεν θα έπρεπε να είναι; Αυτό θε γράφει το Σύνταγμα; Γιατί ρε δεν σας δικάζουν δικαστές για τις αλητείες σας και στήνετε δικαστικό τσίρκο μόνο για την πάρτη σας μέσα στη βουλή; Εσείς δικάζετε εσάς; Τους δικαστές τους έχετε για να χώνουν μέσα αυτόν που δεν πλήρωσε την κλήση για παρκάρισμα;\nΡε λαμόγια που ψηφίσατε την ασυλία σας, νομίζετε πως θα γλυτώσετε; Στην κοσμάρα σας μόνο το νόμιμο είναι και ηθικό. Στον πραγματικό κόσμο θα φάτε τις χρονιάς σας κι από γριές κι από μπάτσους που τους βάζετε να σας φυλάνε τα σπίτια με εξακόσια το μήνα. Γιατί ρε να φάει τη σφαίρα ο μπάτσος που έχει τ’ όνομά σας; Για να αισθάνεστε ασφαλείς όταν κάνετε τα ντίλια με τη τους πορτοφολάδες που παριστάνουν τους επενδυτές; Για ποιά τρομοκρατία μιλάτε; Ο λαός εσάς βλέπει για τρομοκράτες που λεηλατείτε τον κόπο του, τη ζωή του, τα όνειρά του. Το λαό δεν τον αφορά η “τρομοκρατία”σας, δικό σας εργαλείο είναι και των αφεντικών σας για να κόβετε από το λαό την ΕΛΕΥΘΕΡΙΑ ΤΟΥ, τα ξέρουμε τα κόλπα από την εποχή του Μακιαβέλι.\nΠάτε καλά ρε που πουλάτε δρόμους, λιμάνια, τραίνα, αεροπλάνα: Μου ζητάτε ένα μεροκάματο σε διόδια για να πάω από Θεσσαλονίκη – Αθήνα κι άλλο ένα για βενζίνες ΣΕ ΔΙΚΟΥΣ ΜΑΣ ΔΡΟΜΟΥΣ; Ποιός σας είπε ρε πως οι δρόμοι είναι του Μπόμπολα και της Χόχτιφ; Μαζί τα έχουμε τα οικόπεδα; Ποιός τα πλήρωσε ρε όλ’ αυτά; Τη ΔΕΗ ρε πόσες γεννιές ελλήνων τη φτιάχνανε; Γι αυτό ματώσαμε το -21 και το -40; Κάτι υπερατλαντικά τζιμάνια σας λένε τώρα να πουλήσετε και νησιά. Πόσο iq χρειάζεται κάποιος για να καταλάβει πως ακόμα κι από την προδοσία κάποιοι θα βγάλουν και μίζες;\nΕπειδή τα σκατοκόματα που σας βάζουν στις λίστες αποφάσισαν να πουλήσουν την ελλάδα στ’ αφεντικά τους, εσείς θα το καταπιείτε; Όσοι από εσάς τους βουλευτές είστε καλοί και έντιμοι να ξέρετε πως σας βάλανε για ξεκάρφωμα. Είστε η μπογιά πάνω στη σαπίλα. Το καθαρό νερό στην επιφάνεια του βόθρου. Το ανέχεστε ρε αυτό;\nΌσο για τους υποτελείς της κοματικής στάνης σας προκαλούμε αν είστε τόσο σίγουροι γι αυτό που κάνατε μέσα στο Ναό του Έθνους, βγείτε μια βόλτα ο καθένας σας στο δρόμο χωρίς τους μπράβους σας. Να δείτε πόσο σας αγαπάει ο κόσμος. Να δείτε πόσο θέλει να σας δείξει την ευγνωμοσύνη του που σώσατε την Ελλάδα. Ακόμα και για κατούρημα με συνοδεία θα πηγαίνετε.\nΑν νομίζει πως κάποιος βουλευτής αδικείται, να ξέρει πως όσο δεν εκπροσωπεί το λαό, είναι υποτακτικός των κοπρόσκυλων που θέλουν να ξεσκίσουν την Πατρίδα μας. Αν δεν είναι μαζί μας είναι με τους τοκογλύφους και τους εκπρόσωπούς τους που παριστάνουν την κυβέρνηση. Διαβάστε ξανά αυτό όσοι ξέρετε ανάγνωση λοιπόν: “Ούτε ο δανειολήπτης ούτε τα περιουσιακά του στοιχεία έχουν ασυλία λόγω εθνικής κυριαρχίας (!!!) ή διαφορετικά λόγω της δικαιοδοσίας, κατάσχεσης – συντηρητικής ή αναγκαστικής – ή αναγκαστικής εκτέλεσης σε σχέση με οποιαδήποτε ενέργεια-διαδικασία σχετικά με την σύμβαση”.\nΛοιπόν, είστε μαζί μας ή απέναντι; Η απάντησή σας θα ληφθεί σοβαρά υπ΄όψιν.


LH250Q01-TC01, LG Display LH250Q01-TC01 Διανομέας πάνελ LCD | LCDs-Display.com\nLCDs-Display.com είναι ένας ειδικός διανομέας αποθεμάτων LG Display LH250Q01-TC01.\nΤα LG Display LH250Q01-TC01 είναι νέα & το αρχικό απόθεμα που είναι διαθέσιμο στο LCDs-Display.com, την ίδια ημέρα αποστολής με δωρεάν κόστος αποστολής.\nΓια το φύλλο δεδομένων LG Display LH250Q01-TC01 ή τις λεπτομερείς προδιαγραφές των LG Display LH250Q01-TC01 ή άλλων LCD LG Display, παρακαλούμε Στείλτε μας email, θα χαρούμε να σας προσφέρουμε ένα.\nΖητήστε ένα απόσπασμα από τον διανομέα LG Display LH250Q01-TC01 στα LCDs-Display.com. Στείλτε μας email: info@LCDs-Display.com\nΣχετικό υπόδειγμα για "LH250Q01-TC01"\nΣχετικές λέξεις-κλειδιά για "LH250Q01-TC01"\nΦύλλο δεδομένων LH250Q01-TC01


Σαν σήμερα το 1945 γεννήθηκε ο «Βασιλιάς της Ρέγκε» Μπομπ Μάρλεϊ - Tromaktiko.gr\nΣαν σήμερα το 1945 γεννήθηκε ο «Βασιλιάς της Ρέγκε» Μπομπ Μάρλεϊ\n6 Φεβρουαρίου 2020 00:06\nΑπό το 1968 έως το 1972 οι Γουέιλερς ξαναηχογράφησαν κάποια από τα παλιά τους κομμάτια, εμπορικοποίησαν τον ήχο τους και χτύπησαν τις πόρτες των δισκογραφικών εταιρειών. Το 1972 κυκλοφόρησε το πρώτο τους άλμπουμ με τίτλο Catch A Fire (Stir It Up, Kinky Reggae), που κινήθηκε καλά. Ένα χρόνο αργότερα ακολούθησε το Burnin’ με τραγούδια όπως τα Get Up, Stand Up και το I shot the Sheriff, που έγινε παγκόσμια επιτυχία στη διασκευή του Έρικ Κλάπτον και βοήθησε στην εκτόξευση της δημοτικότητας του Μπομπ Μάρλεϋ.\nΤο Δεκέμβριο του 1976 ο Μάρλεϊ επιστρέφει δόξη και τιμή στην Ιαμαϊκή για να συμβάλει στην εκτόνωση των πολιτικών συγκρούσεων, αλλά παραλίγο να χάσει τη ζωή του, όταν άγνωστοι αποπειρώνται να τον δολοφονήσουν. Εγκαταλείπει άρον-άρον το νησί και εγκαθίσταται στο Λονδίνο, όπου ηχογραφεί δύο άλμπουμ, το Exodus (Exodus, Waiting in Vain, Jammin’, One Love) και το Kaya (Is this Love, Sun is shinning). To 1978 επιστρέφει στην πατρίδα του και διοργανώνει μια συναυλία πολιτικής συμφιλίωσης, που έμεινε στην ιστορία ως One Love Peace Concert.\nΣι Τζινπίνγκ: Πιέζει για μεγαλύτερη συνεργασία για την COVID-19 ενώ απορρίπτει τη “νοοτροπία του Ψυχρού Πολέμου”\nΟυροποιητικό: Πόσο συχνά πρέπει να ουρούμε κατά τη διάρκεια της ημέρας;\nΑυτού του είδους τα εσώρουχα δεν πρέπει να τα φοράς κατά τη διάρκεια της γυμναστικής\nΓιώργος Αμούτζας Σασμός: Καλεσμένος στον Γρηγόρη Αρναούτογλου ο ταλαντούχος ηθοποιός\nΗ γρίπη επιστρέφει δυναμικά στην Ευρώπη: Φόβοι για «δίδυμη πανδημία» – Τι ανησυχεί τους ειδικούς


Παραμένει… on fire η Βόρειος Ιρλανδία! (video) | Goal News Cy\nGOALΠαραμένει… on fire η Βόρειος Ιρλανδία! (video)\nΠαραμένει… on fire η Βόρειος Ιρλανδία! (video)\nΣτους ρυθμούς του «Will Grigg’s On Fire» ετοιμάζεται να… χορέψει (και) τη Ρωσία η Βόρειος Ιρλανδία! Με γκολ του Ντάλας στο δεύτερο λεπτό των καθυστερήσεων, οι Βρετανοί πέρασαν από το Αζερμπαϊτζάν (0-1) και πανηγυρίζοντας μια τεράστια νίκη, απέκτησαν μεγάλο προβάδισμα για την κατάληψη της 2η θέσης στον τρίτο όμιλο των προκριματικών του Μουντιάλ!\nΣτον ίδιο όμιλο, η πρωτιά είναι… καπαρωμένη από τη Γερμανία, με τους Βορειοϊρλανδούς να φτάνουν τους 13 βαθμούς, πέντε περισσότερους από την τρίτη Τσεχία -που δοκιμάζεται το βράδυ στην έδρα της Νορβηγίας.\nΤη σέντρα, για το «χρυσό» γκολ της ομάδας του Μάικλ Ο’Νιλ, στον 26χρονο μέσο της Λιντς, έβγαλε ο Τζόνι Έβανς, «ξεραίνοντας» τους μαχητικούς Αζέρους, που ήθελαν τη νίκη, για να «πιάσουν» τους αποψινούς αντιπάλους τους στους 10 βαθμούς και να παραμείνουν «ζωντανοί»…


Συνδικάτο Γάλακτος Τροφίμων και Ποτών Ημαθίας - Πέλλας: Την Τρίτη 24 Σεπτέμβρη απαντάμε με απεργία - faretra.info\n21 Σεπτεμβρίου 2019 στις 09:38\tFaretra.info\nΤΗΝ ΤΡΙΤΗ 24 ΣΕΠΤΕΜΒΡΗ ΑΠΑΝΤΑΜΕ ΜΕ ΑΠΕΡΓΙΑ\nΌλοι στη συγκέντρωση: 10:30 το πρωί στην Πλ. Ωρολογίου\nΗ περιβόητη «ανάπτυξη», που ζούμε στο πετσί μας όλα αυτά τα χρόνια, στους βιομήχανους και τα μονοπώλια δίνει πιο φτηνή εργατική δύναμη, νέες φοροαπαλλαγές, νέα χρηματοδότηση με εκατομμύρια ευρώ, ενώ για εμάς ένταση της τρομοκρατίας, απλήρωτη εργασία, απολύσεις, ανασφάλιστη εργασία, δουλειά ήλιο με ήλιο. Την ίδια στιγμή που στον κλάδο μας οι επιχειρήσεις αναπτύσσονται – επεκτείνονται, αυτό για εμάς φέρνει φτώχεια ανεργία και εξαθλίωση.\nΜε το πολυνομοσχέδιο – σκούπα κυβέρνηση και εργοδότες επιχειρούν να βάλουν χέρι ακόμα πιο βαθιά στα δικαιώματα και τις συνδικαλιστικές ελευθερίες των εργαζομένων. Βάζουν ταφόπλακα στις Συλλογικές Συμβάσεις Εργασίας, δίνουν το ελεύθερο σε όσες επιχειρήσεις επικαλούνται «οικονομικά προβλήματα» (σχεδόν όλες στην περιοχή μας) να επιβάλουν στους εργαζόμενους τον κατώτερο μισθό. Και επειδή το χτύπημα των εργασιακών δικαιωμάτων πάει χέρι – χέρι με την καταστολή θέλουν να επιβάλουν «ηλεκτρονικό φακέλωμα» των συνδικαλιστών και γενικότερα της συνδικαλιστικής δράσης. Να χτυπήσουν ακόμα περισσότερο τις συλλογικές διαδικασίες των σωματείων με ηλεκτρονικές ψηφοφορίες.\nΝομίζουν πως έτσι θα απαλλαγούν από «ενοχλητικές φωνές», θέλουν τους εργαζόμενους φοβισμένους και ξεμοναχιασμένους. Δεν θα τους περάσει!\nΑπέναντι σε αυτήν την κατάσταση το συνδικάτο μας μαζί με άλλα σωματεία, Εργατικά Κέντρα και Ομοσπονδίες δίνουμε τη μάχη, με στόχο την οργάνωση των εργατών για την αγωνιστική διεκδίκηση ουσιαστικών αυξήσεων, υπογραφή ΣΣΕ και ανάκτηση των τεράστιων απωλειών. Διαμορφώνουμε αιτήματα με βάση τις πραγματικές ανάγκες των εργαζομένων και όχι το ξεροκόμματο που περισσεύει από τους εργοδότες.\nΗ πλειοψηφία του Εργατικού Κέντρο Βέροιας χρόνια τώρα έβαλε πλάτη στο πετσόκομμα μισθών, συντάξεων και κοινωνικών παροχών που τσάκισαν τη ζωή μας. Μαζί με τη συνδικαλιστική μαφία της ΓΣΕΕ δεν κούνησαν ούτε το δάχτυλό τους για απολύσεις, εργατικά ατυχήματα, εργοδοτική τρομοκρατία. Αυτή η συνδικαλιστική μαφία -μαζί και η πλειοψηφία του ΕΚΒ- ξεδιάντροπα επιτίθενται στη δράση αυτών που τόσα χρόνια βρέθηκαν στην πρώτη γραμμή του αγώνα και σήκωσαν στις πλάτες τους το κίνημα: υπονομεύουν το πλατύ μέτωπο Συνδικάτων, 14 Ομοσπονδιών, 24 Εργατικών Κέντρων και της ΑΔΕΔΥ που οργανώνουν απεργία για τις 24/9 βγάζοντας δελτίου τύπου για απεργία στις 25/9!\nΚυβέρνηση και εργοδοσία τρίβουν τα χέρια τους με ευχαρίστηση. Με αυτές τις διασπαστικές κινήσεις και συνδικάτα εργοδοτικά ή σφραγίδες μπορούν ανεμπόδιστα να περάσουν ό, τι μέτρα θέλουν.\nΑπέναντι σε αυτό το μαύρο μέτωπο αντιτάσσουμε το δικό μας μέτωπο, την ενότητα όλων των εργαζομένων. Να γίνουμε μια γροθιά. Παλεύουμε για τις συνδικαλιστικές, δημοκρατικές ελευθερίες.\nΣε αυτό τον αγώνα καλούμε όλους τους εργαζόμενους και κάθε τίμιο συνδικαλιστή. Όλοι μαζί να μην αφήσουμε την κυβέρνηση και την εργοδοσία να βάλουν στο γύψο τους αγώνες μας. Παίρνουμε όλα τα μέτρα για την επιτυχία της απεργίας.\nΕτικέτες ΑπεργίαΣυνδικάτο Γάλακτος Τροφίμων


Συμπτώματα έλλειψης φολικού οξέος - Diatrofi.gr | Υγιεινή Διατροφή, Ευεξία και Υγεία\nΕίναι η βιταμίνη Β9. Ανακαλύφθηκε το 1940 όταν εξήχθη από το σπανάκι. Το όνομά του το πήρε από την λατινική λέξη Folium = φύλλα. Το φολικό οξύ είναι αναγκαίο για τη σύνθεση, τη διόρθωση και τη λειτουργία του DNA και του RNA, τις βασικές δομικές μονάδες της ζωής. Αρά το φολικό οξύ είναι απαραίτητο κυρίως σε ιστούς που πολλαπλασιάζονται γρήγορα όπως ο αιμοποιητικός ιστός, ο νευρικός ιστός και ιστοί των εμβρύων. Παράλληλα, είναι απαραίτητο για το μεταβολισμό των πρωτεϊνών.\nΤο φολικό οξύ σε συνέργεια με τη βιταμίνη C και τη βιταμίνη Β12 βοηθούν τον οργανισμό να μεταβολίζει, να διασπά, να χρησιμοποιεί και να συνθέτει νέες πρωτεΐνες.\nΓια την παραγωγή ερυθρών αιμοσφαιρίων απαραίτητη είναι και η παρουσία σιδήρου. Τα ερυθρά αιμοσφαίρια μεταφέρουν οξυγόνο από τους πνεύμονες σε όλα τα μέρη του σώματός. Χωρίς αρκετή βιταμίνη Β12 και το φολικό οξύ, τα ερυθρά αιμοσφαίρια αυξάνουν υπερβολικά σε μέγεθος, αλλά δεν έχουν φυσιολογική ανάπτυξη. Το σώμα παράγει λιγότερα κύτταρα τα οποία έχουν και μικρότερο χρόνος ζωής από ότι τα φυσιολογικά (120 ημέρες). Αυτό έχει σαν αποτέλεσμα το αίμα να έχει χαμηλή περιεκτικότητα σε ερυθρά αιμοσφαίρια. Η κατάσταση αυτή ονομάζεται αναιμία λόγω ανεπάρκειας βιταμινών.\nΜια εκδήλωση της ανεπάρκειας φολικού οξέος, είναι η μεγαλοβλαστική αναιμία. Η έλλειψη φολικού οξέος επιβραδύνει το ρυθμό της διαίρεσης των κυττάρων στο μυελό των οστών, με αποτέλεσμα την παραγωγή λιγότερων αλλά μεγαλύτερων, ανώριμων ερυθρών αιμοσφαιρίων (ερυθροκύτταρα),τα οποία είναι πιο αδύναμα να μεταφέρουν οξυγόνο στους ιστούς. Τόσο οι ενήλικες, όσο και τα παιδιά, χρειάζονται φολικό οξύ για να δημιουργήσουν φυσιολογικά ερυθρά αιμοσφαίρια και για να αποτρέψουν την εμφάνιση της αναιμίας.\nΕκτεταμένες έρευνες έχουν δείξει ότι η ανεπάρκεια του φολικού οξέος είναι ένας από τους συνήθεις, αλλά συχνά κρυφούς παράγοντες που είναι υπεύθυνοι για διάφορα μικρά αλλά και σοβαρά ψυχιατρικά προβλήματα, καθώς και εγκεφαλικά επεισόδια. Η έλλειψη φολικού οξέος επηρεάζει επίσης τους εγκεφάλους και των νεαρών ατόμων και μπορεί να προκαλέσει αλλαγές στην ψυχική διάθεση και τη μνήμη σ’ όλες τις ηλικίες. Αυτά τα άτομα χαρακτηρίζονται από συναισθηματική αστάθεια, αδυναμία συγκέντρωσης, ασυνήθιστη εσωστρέφεια, έλλειψη αυτοπεποίθησης και κακή ψυχική διάθεση.\nΑν πάσχετε από κατάθλιψη, ενδέχεται να έχετε ανεπάρκεια φολικού οξέος.\nΈνας από τους κυριότερους παράγοντες που ευθύνονται για τη στένωση των καρωτιδικών αρτηριών (οι αρτηρίες του λαιμού) που μεταφέρουν αίμα και οξυγόνο στον εγκέφαλο μπορεί να είναι η ανεπάρκεια του φολικού οξέος.\nΤο φολικό οξύ είναι επίσης χαμηλό σε άτομα που πάσχουν από άνοια και Αλτσχάιμερ. Ακόμα και τα απόλυτα υγιή ηλικιωμένα άτομα που έχουν χαμηλά επίπεδα φολικού οξέος οι αποδόσεις τους σε γνωσιακές δοκιμασίες και μνήμης είναι χαμηλές.\nΕπίσης η έλλειψη δημιουργεί αϋπνία, ερεθισμούς, κόπωση, γαστρεντερικές διαταραχές. Ο αυτισμός, το σύνδρομο ελλειμματικής προσοχής στα παιδιά, η απώλεια μνήμης, σχετίζονται με την έλλειψη του φολικού οξέος. Η ανεπάρκεια φολικού οξέος καταστέλλει την παραγωγή της σεροτονίνης, που αποτελεί το φυσικό αντικαταθλιπτικό του εγκεφάλου.\nΚατά συνέπεια, το φολικό οξύ απαιτείται για την παραγωγή και τη συντήρηση των νέων κυττάρων και είναι ιδιαίτερα σημαντικό κατά τη διάρκεια περιόδων ταχείας ανάπτυξης, όπως η βρεφική ηλικία και η εγκυμοσύνη, όπως προείπαμε. Οι γυναίκες οι οποίες επιθυμούν να μείνουν έγκυες, καλό είναι να έχουν επάρκεια φολικού οξέος ένα μήνα πριν την εγκυμοσύνη. Η επάρκεια αυτή μπορεί να επέλθει, είτε μέσω μιας ισορροπημένης διατροφής, στηριζόμενη στην πυραμίδα της μεσογειακής διατροφής, είτε μέσω της λήψης κάποιου συμπληρώματος διατροφής.\nΠερισσότερα για τήν συγγραφέα Χαρά Καρορμπίλη στο επαγγελματικό της προφίλ ΕΔΩ\nlack of folic acid Βιταμίνες έλλειψης φολικού οξέος\nΑντιμετωπίστε τα συμπτώματα της περιόδου με την διατροφή\nΓιατί να πάρω βιταμίνη C;\nΒιταμίνες • Καθημερινή Διατροφή\nΦολικό ή φυλλικό οξύ: Πώς να αναζωογονήσετε την μνήμη...\nΒιταμίνες & μέταλλα, η μακροζωία στο πιάτο μας…


NISSAN TERRANO II - 3θυρο. | 4Troxoi Forum\nNISSAN TERRANO II - 3θυρο.\nΘα σε παρακαλούσα, αν έχεις διαθέσιμο χρόνο, να γράψεις δυο κουβέντες για το TerranoII. Προκειται να το παραγγείλω και το διάστημα συμβίωσης σου μαζί του είναι αρκετά μεγάλο και οι εντυπώσεις σου πέρα από σαφείς θα μου ήταν και πολύτιμες.\nΤο Terrano II αγοράσθηκε τον Νοέμβριο του 1995. Ήταν 3θυρο με τον κινητήρα των 124Hp. Ήταν μόλις είχε αλλάξει η γεωμετρία της πίσω ανάρτησης και είχε σημαντικά βελτιωμένη συμπεριφορά ο πίσω άξονας (μην φαντασθεί κανείς θαύματα !!!).\nΟι γενική εντύπωση είναι οτι αποτελεί ένα τίμιο 50/50 όχημα που ποτέ δεν υποσχέθηκε παραπάνω από όσα δίνει.\nΕχει μεγάλες δυνατότητες κίνησης εκτός δρόμου και καλή συμπεριφορά εντός.\nΗ ποιότητα κατασκευής του είναι εξαιρετικά καλή. Μπορώ να πώ οτι είναι καλύτερη από το Land Cruiser.\nΤο κόστος συντήρησης από το επίσημο δίκτυο είναι 'τσιμπημένο'.\nΔεν είχα κάνει καμία μετατροπή.\nΠίσω είχε διαφορικό LSD, που γενικά δούλευε (ποτέ δεν ήταν μπλοκέ).\nΗ αλλαγή των αναρτήσεων με KYB (όταν έμεινα με κομμένο amortisseur και δεν υπήρχε άμεσα διαθέσιμο στη Θράκη), δεν είχε αποτελέσματα ίδια με αυτά των εργοστασιακών, που προσωπικά τα θεωρούσα καλή λύση για 50/50. Σήμερα με την εμπειρία των ΟΜΕ, θα τα χρησιμοπούσα με κλειστά μάτια.\nΗ αλλαγή των ελαστικών σε 235/75/15 από 215R15, θεωρώ οτι δεν ήταν καλή, αλλά δεν έβρισκα 215R15 all terrain. Χρησιμοποιούσα Michelin XTT.\nΔεν παρουσίασε ποτέ πρόβλημα στα ~110.000 χμ (αν θυμάμαι καλά), που τρέξαμε ανα την Ελλάδα.\nΤο 1998 αποκτήσαμε δύο κόρες μαζί. Ο χώρος του, με την απαραίτητη οικονομία, μας έβγαζε για εξορμήσεις και κατασκήνωση, μαζί πάντα με δύο καρότσια παιδικά μέσα!\nΜοναδική αδυναμία του η ροπή & η δύναμη από τον κινητήρα του. Αν το οδηγούσες με ρυθμό και φόρα σκότωνε παντού. Αν ζητούσες ακαριαία απόκριση σε διόρθωνε λέγοντας σου .... υπομονή!!!\nΑυτός ήταν και ο μοναδικός λόγος που 'ζητώντας το κάτι παραπάνω', πέρασα στο Land Cruiser.\nΑν είχα δυνατότητα να έχω τον κινητήρα 3.0lit με diesel θα το ξανα-αγόραζα.\nEυχαριστώ πολύ για το χρόνο και τη βοήθειά σου.\nΔεν κατάλαβα τα σχόλια για το διαφορικό, ήταν LSD (δηλαδή περιορισμένης ολίσθησης που μπορεί να λέγεται και μπλοκέ κατά ένα μικρό ποσοστό πχ 25%) ή όχι? Μήπως εννοείς ότι δεν μπορούσες να το κλειδώσεις σε 100% μπλοκέ? Ξέρεις αν πουλιέται ακόμα και τώρα με LSD πίσω?\nΕπίσης με δυσκόλεψες με τα αμορτισέρ, αλλά τελικά μάλλον προτείνεις τα OME?\nΔεν γνωρίζω αν συνεχίζει να πωλείται με διαφορικό LSD. Το δικό μου είχε περιορισμένη εμπλοκή. Εμπλοκή 100% (όπως αυτή που έχω στο Land Cruiser με κουμπί στο 'ταμπλώ') δεν υπήρχε ποτέ.\nΟσον αφορά την ανάρτηση, τα amortiseur πρώτης εγκατάστασης κάνουν πολύ καλά τη δουλειά τους.\nΑντικατάσταση με αντίστοιχα της σειράς (π.χ. ΚΥΒ) δεν βελτιώνουν, αλλά μάλλον χειροτερεύουν την συμπεριφορά του αυτοκινήτου και χαλάνε την ισορροπημένη συμπεριφορά του.\nΕιδικά 'κομμάτια' όπως τα ΟΜΕ ή η σειρά της 4X4 Bilstein, πιστεύω οτι μπορούν βελτιώσουν τα επιμέρους χαρακτηριστικά που ζητά ο χρήστης με τις εξειδικευμένες ανάγκες.\nΑυτό τουλάχιστον διαπίστωσα από την χρήση των συγκεκριμένων στο σημερινό μου αυτοκίνητο.\nΓια αποφυγή παρεξηγήσεων και για το θέμα της διάστασης των ελαστικών, πιστέυω ότι η ιδανική διάσταση είναι η 215R15.\nΔεν βρίσκεις εύκολα όμως ελαστικά Α/Τ ή Μ/Τ σε αυτή τη διάσταση.\nΤα φαρδύτερα, που αναγκάστηκα να χρησιμοποιήσω, βάρυναν το τιμόνι, 'έκοψαν' το αυτοκίνητο, αύξησαν την καταναλωση και περιόρισαν την αίσθηση του δρόμου.\ntasmania last edited by\nΟ χρήστης chrisp έγραψε:\nΔεν γνωρίζω αν συνεχίζει να πωλείται με διαφορικό LSD. Το δικό μου είχε περιορισμένη εμπλοκή. Εμπλοκή 100% (όπως αυτή που έχω στο Land Cruiser με κουμπί στο 'ταμπλώ') δεν υπήρχε ποτέ....\nΝομίζω ότι αυτό αφορά το μεσαίο διαφορικό του LC και όχι το πίσω. Το Terrano έχει LCD πίσω.\nΤώρα, όσον αφορά την ανάρτηση, τα OME είναι μια πολύ καλή περίπτωση για το συγκεκριμένο αυτοκίνητο. Μετά την τοποθέτησή τους το Terrano σηκώνεται αρκετά και παρουσιάζει πολύ καλήτερη συμπεριφορά εκτος δρόμου. Προσοχή θέλει η ρύθμιση των ράβδων μπροστά.\nΓια εμένα είναι ένα πολύ καλό και τίμιο 4Χ4, αλλά το κόστος των επισκευών και των service από την αντιπροσωπεία, είναι υπερβολικά μεγάλο για εμένα. Άκου 600€ για αλλαγή δίσκου\nΤο κεντρικό διαφορικό του LC κλειδώνει από το μοχλό δεξια αυτού της αλλαγής των ταχυτήτων, εγώ αναφέρθηκα στο ηλεκτο-υδραυλικό κλείδωμα του πίσω διαφορικού 100% με κουμπί από το ταμπλό.\ndr-format last edited by\nΟ χρήστης tasmania έγραψε:\nΔεν γνωρίζω αν ....\nTaz, άστο το παιδί (chrisp) να κάνει τις διακοπές του\nΚαλά κε chrisp ακόμα δεν πήγαμε στο νησί αρχίσαμε το surfing\nKαι πήγαμε και ήλθαμε.\nPost-replies όμως δεν κάναμε...\nΞεκουρασθήκαμε (πνευματικώς) και εργασθηκαμε (χειρωνακτικώς).\nΕίμαστε εδώ όμως πάλι έτοιμοι για ... επικοινωνίες.\nΤο Terrano II έχει κεντρικό διαφορικό ή απλό κιβώτιο μεταφοράς?\nΟ χρήστης cliff έγραψε:\nΜάλλον κατ'επιλογήν τετρακίνηση έχει.\nΣωστά αναφέρθηκε οτι έχει κιβώτιο μεταφοράς και όχι κεντρικό διαφορικό και ότι το πίσω διαφορικό είναι περιορισμένης ολίσθησης.\nΜε χαροποιεί ιδιαίτερα το γεγονός ότι υπάρχει ενδιαφέρον για ένα 'τίμιο' αυτοκίνητο.\nΕχω δεί και μερικά ολόφρασκα ιδιωτικά τρίθυρα να κυκλοφορούν στο δρόμο τελευταία.\nΠιστέυω οτι μόλις επιτραπεί η πετρελαιοκίνηση θα είναι ιδανική αγορά για 50/50.\nΜε δεδομένη την μεγάλη εξάπλωση του συγκεκριμένου αυτοκινήτου στις δημόσιες υπηρεσίες και την απαραίτητη δέσμευση για διαθεσιμότητα ανταλλακτικών, εξασφαλίζονται καλές προϋποθέσεις στους μελλοντικούς αγοραστές.\nΜε χαροποιεί ιδιαίτερα το γεγονός ότι υπάρχει ενδιαφέρον για ένα 'τίμιο' αυτοκίνητο. .\nΕδώ καί χρόνια,αποτελεί τό όνειρό μου τό Τεράνο.\nΠεντάθυρο τρίλιτρο καί ντίζελ.\nΕυχαριστώ για τις πληροφορίες. Έχω άλλη μια ερώτηση. Μπροστά τι ανάρτηση έχει? Πίσω από ότι θυμάμαι έχει άξονα.\nΨαλίδια με ράβδο στρέψης.\nbill37 last edited by\nΣε φόρουμ,δεν θυμαμαι σε πιο, καποιος ειπε ότι γνωστός του ταλαιπωρηθηκε με προβλήματα της μηχανής του terrano 2.7, αλλά δεν δώθηκε συνέχεια.\nΚάποιος αλλος είπε οτι οι πετρελαιοκινητηρες έχουν τα γνωστά προβλήματα. αλλά δεν διευκρινησε ποια.\nΤελικά συμφέρει η αγορα 4χ4 πετρελαιου αντι βενζινης (εκτός απο την αποδοση εκτος δρόμου)?\nΤο κόστος συντήρησης εναντι των βενζινοκινητηρων?\nΕίναι επειδή η αγορά έχει κατακλυστεί από πληθώρα SUV, UAV (!) κλπ με ηλεκτρονικά συστήματα τετρακίνησης, χρώμια, λάστιχα με 45 προφίλ, πολύδισκα CD-DVD, bull bar και 18 αερόσακους. Άλλωστε οι εταιρείες θέλουν από τους αγοραστές να αγοράζουν κάθε λίγο καινούργιο αυοκίνητο.\nΗ κατανάλωση στο πετρέλαιο είναι 15-20% χαμηλότερη απο ότι στην βενζίνη. Βάλε και 20% χαμηλότερη τιμή και έχεις κάτι που αγγίζει το 33-35%.\nΑν κάνεις λοιπόν 20.000 το χρόνο, με μέση κατανάλωση 15 λίτρα/100 χλμ., έχουμε ένα σύνολο 3000 λίτρων, περίπου δηλαδή 2500 ευρώ. Το κέρδος είναι λοιπόν γύρω στα 800 ευρώ. Άρα αρκεί για τα δύο σέρβις που θα κάνεις (κάθε 20.000 χλμ.) και περισεύει.


Πέντε tips αποθήκευσης για να τακτοποιείς τα ρούχα σου εκτός ντουλάπας – imagazino\nΜακάρι κάποια στιγμή να αποκτήσεις μία γκαρνταρόμπας όπως αυτή που είχε η Carrie Bradshaw στο Sex&The City. Aυτή είναι η ευχή μας για εσένα (και για εμάς!) για το 2018. Επειδή όμως το πιθανότερο αυτό είναι να μην συμβεί και επειδή τα ρούχα και τα παπούτσια σου αυξάνονται αλλά οι κατ’ εξοχήν χώροι για να τα αποθηκεύσεις, ντουλάπα, παπουτσοθήκη κτλ., είναι πεπερασμένοι, καλό είναι να σκεφτείς πρακτικές και οικονομικές εναλλακτικές ώστε να μην βλέπεις τα καινούργια σου φορέματα «πεταμένα» πάνω στην καρέκλα που έχεις στο υπνοδωμάτιο.\nΕννοείται ότι πριν περάσεις σε αυτό το στάδιο, σε ενθαρρύνουμε ενθέρμως να χαρίσεις ρούχα και παπούτσια που πλέον δεν φοράς σε ανθρώπους που τα έχουν πραγματικά ανάγκη. Αυτό μπορείς να το κάνεις είτε μόνη σου είτε απευθυνόμενη σε ειδικές υπηρεσίες, οργανισμούς και δίκτυα που μπορούν να σε βοηθήσουν. Έτσι και τα παλιά σου ρούχα δεν θα πάνε χαμένα και χώρο θα εξοικονομήσεις για να αποθηκεύσεις τα νέα. Αν λοιπόν η ντουλάπα σου δεν έχει επιπλέον χώρο ή, αν ακόμα χειρότερο, τύχει να μένεις σε σπίτι που δεν έχει μία, σου προτείνουμε πέντε εναλλακτικές πρακτικές προτάσεις.\nΠιθανόν να υπάρχει καμία ξεχασμένη στο σπίτι των γονιών σου από την εποχή που ο μπαμπάς ήθελε να το παίξει «μάστορας». Ακόμα και αν δεν έχεις, μπορείς να βρεις σχετικά οικονομικές στο εμπόριο. Oι ραφιέρες μπορούν να αντικαταστήσουν επάξια την απουσία παπουτσοθήκης ή να προσφέρουν επιπλέον χώρο φύλαξης. Επίσης, μπορείς στο ίδιο έπιπλο να έχεις και τις κάλτσες αποθηκεύοντας τες σε ειδικό κουτί.\nΠρακτική, βολική, στυλάτη και απείρως οικονομικότερη από μια κανονική ντουλάπα. Με τις συρόμενες κρεμάστρες εξοικονομείς χώρο, αφού δεν διαθέτουν μεγάλο όγκο και δίνεις και μία νότα από ατελιέ μόδας στο δωμάτιο. Φυσικά, εδώ ισχύει το γνωστό αξίωμα πως ό,τι πληρώσεις παίρνεις. Επομένως, μην τσιγκουνευτείς μερικά ευρώ για αποκτήσεις μια πραγματικά ανθεκτική κρεμάστρα.\nΤα συρτάρια κάτω από το κρεβάτι\nΝαι, μπορεί να μην είναι βολικό να σκύβεις κάθε φορά που θες να διαλέξεις ρούχα, αλλά επειδή τα περισσότερα κρεβάτια διαθέτουν αποθηκευτικούς χώρους, αξιοποίησε τους από τη στιγμή που δεν έχεις άλλους διαθέσιμους.\nΚρέμασε τα αξεσουάρ σου\nΕξοικονόμησε χώρο στην ντουλάπα αφαιρώντας κομμάτια που μπορούν να φυλαχθούν αλλού. Ας πούμε, αν έχεις αρκετά κασκόλ, φουλάρια κτλ. που πιάνουν σεβαστό χώρο σε ράφι ή συρτάρι, μπορείς να τα κρεμάς ανά 2 ή 3 σε μία κρεμάστρα. Και η κρεμάστρα που θα πάει; Σωστό και, αλλά μεταξύ μας είναι εύκολο να στριμώξεις μία ή δύο επιπλέον κρεμάστρες μέσα στην ντουλάπα σου.\nΜικρά αλλά θαυματουργά και με λίγη φαντασία μπορούν να μετατραπούν σε χώρους αποθήκευσης. Τα διακοσμητικά ράφια είναι εκείνα που προορίζονται κυρίως για τη φιλοξενία φωτογραφιών κτλ. γι αυτό θα ακούσεις να τα αποκαλούν και ράφια για κορνίζες. Αναλόγως του σχεδιασμού τους μπορείς να προσθέσεις ειδικά γαντζάκια και να κρεμάς από εκεί τα ρούχα σου ή κρεμάστρες με τα ρούχα σου. Όλα αυτά εξαρτώνται από το αρχικό σχέδιο του ραφιού. Σίγουρα πρόκειται για μια πολύ οικονομική και πρακτική λύση.\nΧώρος δεν υπάρχει και δεν έχεις και πολλά χρήματα για να αγοράσεις νέα έπιπλα αποθήκευσης. Ρώτα συγγενείς και φίλους αν έχουν έπιπλα που πλέον δεν χρειάζονται και μετάτρεψέ τα σε αποθηκευτικούς χώρους. Μπορεί να είναι ένα μπαούλο ή ακόμα και μια βιβλιοθήκη.\nSurvivor 2 -Διαρροή: Αυτή η ομάδα κερδίζει σήμερα στο αγώνισμα! Με τι σκορ;\nMeryem: Ο Οκτάι θα στριμωχτεί στη γωνία


Το μολύβι: Ψευδαίσθηση ελευθερίας\nΑνέκαθεν μου άρεσαν τα παράθυρα. Τα παράθυρα παντού. Στο σπίτι, στο τρένο, στο αεροπλάνο. Αγάπη για εκείνα, μίσος για οτιδήποτε άλλο τα έκλεινε. Γι'αυτό ποτέ μου δε συμβιβάστηκα με κουρτίνες, με πατζούρια, με τέντες, ακόμα και με ανθρώπους που έβαζαν μπροστά τον άχαρο εαυτό τους, τις ανασφάλειές τους και περιόριζαν τη θέα μου. Εμένα μου αρέσει ο ουρανός! Γουστάρω και το σκοτάδι του και τη μαυρίλα του, αρκεί να τη βλέπω. Να μη μου κρύβεται. Να μη μου θυμίζει άνθρωπο. Καταλαβαίνεις;\nΣτο σπίτι μου έχω μια τεράστια τζαμαρία. Απ'άκρη σ'άκρη. Σε όλο το καθιστικό. Να μη νιώθω αιχμάλωτη, φυλακισμένη. Να έχω την ψευδαίσθηση ότι υπάρχω κάπου εκεί έξω. Να κλείνω το μάτι στον ήλιο τα υπέροχα πρωινά της χαράς μου......Να ακουμπά ο ουρανός τη θλίψη του πάνω μου και να παρηγορεί ο ένας τον άλλον εκείνες τις ατέλειωτες μοναχικές Κυριακές. Να τα κοιτάζω και να χάνομαι. Στις σκέψεις μου, στις αναμνήσεις μου, στις ετσιθελικά ατέλειωτες στιγμές μου...\nΣτις μέρες του άλλου μου σπιτιού, του άσπρου, του γεμάτου φοβισμένο κόσμο, ζήταγα παράθυρο με θέα. Να βλέπω το Λυκαβητό. Εκείνος ο φωτισμένος βράχος με κράταγε έξω από αυτά που γίνονταν. Που εμένα δε με αφορούσαν. Όχι από αναισθησία ή από έλλειψη φόβου. Από ανάγκη.\nΤα παράθυρα της ψυχής μου υπάρχουν εκεί, γιατί τα τοποθέτησα εγώ. Με μεγάλη επιμέλεια. Από μικρό παιδί. Εν πλήρη συνειδήσει. Αποτελούν δίοδο φυγής, δήλωση ελευθερίας. Ας είναι εδώ κι ας μη πετάξω ποτέ, λίγη σημασία έχει. Αρκεί να ξέρω πως μπορώ. Αρκεί να εκφοβίζω την ίδια τη ζωή, ότι ανά πάσα στιγμή φεύγω....\nΑναρτήθηκε από Στέλλα Ζαφειροπούλου στις 8:52 μ.μ.\nΜε αφορμή έναν θάνατο.....


typhoon: Δήμαρχο καλό βρίσκεις, αλλά στην... Ανδαλουσία\n«Πολλοί αγρότες στις κολλεκτίβες ήταν αγράμματοι. Είχαν όμως πίστη, πρακτική κοινή λογική, πνεύμα θυσίας και θέληση να δημιουργήσουν ένα καινούργιο κόσμο...». ΓΚΑΣΤΟΝ ΛΕΒΑΛ «Ούτε Φράνκο, ούτε Στάλιν»\nΜε αδιόρατο χαμόγελο και καθαρά μάτια ο γκριζομάλλης και γενειοφόρος Χουάν Μανουέλ Σάντσες Γκορντίγιο, καθηγητής της Ιστορίας, εκλέγεται συνεχώς τα τελευταία 30 χρόνια...\nκαι με ποσοστό περί το 75% δήμαρχος στο μεγαλοχώρι (με 2.700 κατοίκους) Μαριναλέντα, όπου: η καλλιεργούμενη γη, τα εργοστάσια και τα σπίτια ανήκουν στον δήμο. Κάθε φαμίλια πληρώνει συμβολικό ενοίκιο 15 ευρώ το μήνα. Ολοι ανεξαιρέτως οι εργαζόμενοι, για 6,5 ώρες την ημέρα, παίρνουν 47 ευρώ μεροκάματο (περί τα 1.200 ευρώ το μήνα) είτε στα χωράφια είτε στα εργοστάσια είτε στις υπηρεσίες, και το ίδιο ο διευθυντής και ο δήμαρχος με τον ανειδίκευτο εργάτη. Σχολεία, γήπεδα και ιατρεία είναι του δήμου. Υπάρχει εκκλησία για τους ελάχιστους πιστούς, αλλά όχι και ιερείς («Δόξα τω Θεώ, δεν έχουμε ούτε έναν παπά...», είπε γελώντας ο δήμαρχος). Δεν υπάρχουν αστυνομία, δικαστήρια και κρατητήρια -με μηδενική βεβαίως εγκληματικότητα. Ένας μόνο αιρετός λαϊκός δικαστής αντιμετωπίζει παραβατικές συμπεριφορές χωρίς ποινές και τις προσωπικές διαφορές με νουθεσίες. Μοναδικό κέντρο αποφάσεων για όλα οι γενικές συνελεύσεις, τακτικές και έκτακτες.\nΕτικέτες Αριστερά, Δημοκρατία, Εκλογές ΟΤΑ, Ισπανία, Νέα Αριστερά


ΘΕΡΑΠΕΥΤΙΚΗ ΔΙΑΙΤΑ ΜΕ ΧΥΛΟ ΣΙΤΑΡΙΟΥ ΚΑΙ ΑΠΟΤΟΞΙΝΩΣΗ - ΘΕΡΑΠΕΥΤΗΣ\nHome / Διατροφή / εναλλακτική / ΘΕΡΑΠΕΥΤΙΚΗ ΔΙΑΙΤΑ ΜΕ ΧΥΛΟ ΣΙΤΑΡΙΟΥ ΚΑΙ ΑΠΟΤΟΞΙΝΩΣΗ\nΘΕΡΑΠΕΥΤΙΚΗ ΔΙΑΙΤΑ ΜΕ ΧΥΛΟ ΣΙΤΑΡΙΟΥ ΚΑΙ ΑΠΟΤΟΞΙΝΩΣΗ\nΠΩΣ ΓΙΝΕΤΑΙ Η ΧΥΛΟΣΙΤΟΔΙΑΙΤΑ\n½ – 1 κιλό σίτου καθ’ ημέρα αφού καθαρισθεί και πλυθεί αφήνεται σε χλιαρό νερό επί μία ώρα να μουσκέψει. Καθαρισμένο αυτό από κάθε ξένη ουσία βράζεται σε ανάλογη ποσότητα νερού (6-10) φορές περισσότερου επί κάποιες ώρες (5-6) μέχρι πολτοποιήσεως. Έπειτα κενώνεται ο χυλός σε πιάτα, χωρίς σπυριά και αφήνεται να κρυώσει. Μερικοί αφού καθαρίσουν και πλύνουν το σιτάρι το στεγνώνουν και έπειτα το κοπανίζουν όπως βγει ή φλούδα ή το σπάζουν σε μηχανή όπως το μπλυγκούρι και έπειτα το βράζουν. Με τέτοια κατεργασία ο χυλός ετοιμάζεται γρηγορότερα.\nΕπειδή η πιο πάνω παρασκευή του χυλού αργεί και ένεκα αυτού πολλοί δεν αποφασίζουν να κάνουν τη δίαιτα συνεννοήθηκα στη Γερμανία με το εργοστάσιο Milnpa Pauly G. in. b. H. Friedrichsdorf im Taunus, το οποίο ανέλαβε να παρασκευάσει από σιτάρι ένα παράγωγο, με το οποίο χωρίς μακροχρόνιο βράσιμο να ετοιμάζεται χυλός σίτου.\nΜε μία νέα μέθοδο παρασκευάστηκε όντος στο εργοστάσιο μία χιονώδης ουσία (όχι άλευρο) από σιτάρι, εκ της οποίας ο χυλός ετοιμάζεται τάχιστα, χωρίς κόπο και φροντίδα. 8 κουτάλια σούπας ήτοι 40 γρ. του προϊόντος βράζονται σε 400 γρ. νερό σε μέτρια εντάσεως φωτιά έως ότου να φουσκώσει καλά, ανακατώνοντας αυτό διά να μη τσικνώσει. Σε 3 λεπτά ο χυλός είναι έτοιμος. Όταν κρυώσει στο πιάτο γίνεται σαν κρέμα και τρώγεται ευχαρίστως με λίγη ζάχαρη και σιρόπι κομπόστας 4-5 πιάτα την ημέρα. Διά της καινοτομίας αυτής γίνεται οικονομία και χρόνου και καυσίμου ύλης. Η εφαρμογή στην πράξη πέτυχε πολύ. Η έως τώρα διάδοση του προϊόντος έχε περίφημα αποτελέσματα.\nΗ δίαιτα αυτή πρέπει να γίνει 5 ημέρες έως 20. Στις ελαφρές γαστρίτιδας δίαιτα έως μίας εβδομάδος αρκεί για να υποχωρήσουν τα ενοχλήματα. Όταν όμως συνυπάρξουν και άλλες βλάβες, από το συκώτι κλπ. χρειάζονται περισσότερες ημέρες διαίτης. Αλλά και μόνο 3 ημερών δίαιτα ωφελεί. Οπωσδήποτε επειδή είναι τροφή νόστιμη, δεν την βαριούνται οι περισσότεροι άρρωστοι. Την τρώνε με ευχαρίστηση.\nΟ χυλός πρέπει να παρασκευάζεται φρέσκος κάθε μέρα, διά να μη ξινίζει και τρώγεται καλλίτερα κρύος τους περισσότερους μήνες, λίγο ζεστός τον χειμώνα. Εφόσον οι περισσότεροι άρρωστοι έχουν φλόγωση στομαχοεντερική, δροσίζεται με αυτό ο γαστρεντερικός σωλήνας και θεραπεύεται γρηγορότερα. Σε περιπτώσεις όπως (γρίπη, βρογχίτης κλπ.) ο άρρωστος μπορεί να παίρνει το χυλό λίγο ζεστό.\nΚατά την διάρκεια της δίαιτας αυτής δεν πρέπει να παίρνει άλλη τροφή, ιδίως στερεά. Ψωμί, πατάτες μακαρόνια, ρύζι κλπ. απαγορεύονται. Διότι με τέτοιες τροφές σχηματίζονται στα έντερα κόπρανα εμποδίζοντας την ριζική κάθαρση αυτών, ενώ με τον χυλό σίτου όχι μόνο δεν γίνονται περιττώματα, αλλά και η κολλημένη στα εντερικά τοιχώματα ακαθαρσία λιώνει. Έτσι εντός μερικών ημερών επιτυγχάνεται ριζική κάθαρση των εντέρων, καλλίτερα από οποιαδήποτε καθαρτικά και φάρμακα.\nΚατά τη δίαιτα επιτρέπονται οπωρικά, το καλοκαίρι βερίκοκα, ροδάκινα, αχλάδια κρυστάλλια ώριμα, ξεφλουδισμένα, πεπόνι, καρπούζι, σταφύλια χωρίς φλούδες και κουκούτσια. Τον χειμώνα μήλα αφράτα ωμά ή βρασμένα, μπανάνες. Επίσης επιτρέπεσαι γλυκό από μήλα, κυδώνια κλπ. Δύο πιατάκια την ημέρα, πρωί και απόγευμα, αλλά πελτέ, όχι τριφτό, το οποίο είναι δύσπεπτο.\nΗ φρουτοθεραπεία είναι λαμπρό σύστημα θεραπευτικής διαίτης. Ξεφλογίζεται διά αυτής ο γαστρικός σωλήνας. Επί πλέον ο οργανισμός προμηθεύεται τροφή στερημένη αλατιού και τοξινών. Το πρωί μάλιστα με άδειο στομάχι, αντί τού συνήθους γαλακτοβουτύρου, κάποτε ή συχνά, ένα πιάτο βερίκοκα ροδάκινα ξεφλουδισμένα, αχλάδια κρυστάλλια ή μήλα αφράτα είναι άριστη τροφή ξεφλογιστική του στομάχου, καθαρτική των εντέρων και αποτοξινωτική του σώματος. Μη ώριμα δε οπωρικά βλάπτουν τη κούρα.\nΟι ξηροί καρποί αμύγδαλα, καρύδια, κάστανα, φουντούκια αγορεύονται απολύτως στους θεραπευομένους με χυλό σιταριού. Γιατί για την χώνεψή τους τους αναγκάζεται να εργασθεί ο πεπτικός σωλήνας και διότι, όπως γίνεται με όλες τις στερεές τροφές, σχηματίζονται κόπρανα εμποδίζοντας τη ριζική κάθαρση των εντέρων.\nΚατά τη διάρκεια της θεραπείας συνιστούμε και χυμό φρούτων, πορτοκαλάδες, βυσινάδες, μηλόζουμο κλπ. Με την υγρή αυτή τροφή ξεφλογίζεται, ξεπλένεται ο γαστρικός σωλήνας και διευκολύνεται με αυτό η φυσιολογική αποκατάσταση της λειτουργικότητας των πεπτικών σπλάγχνων. Την ζωμο-φρουτοθεραπεία συνιστούμε ιδιαιτέρως στο έλκος του στομάχου και δωδεκαδακτύλου.\nΗ επί κάποιων ημερών χυλοσιτοδίαιτα δεν φέρνει αδυναμία, όπως νομίζεται από μερικούς. Πλείστοι έκαμαν την δίαιτα χωρίς να διακόψουν την εργασία τους. Άλλως τε άμεσος σκοπός της δίαιτας αυτής δεν είναι να δυναμώσει ο άρρωστος, αλλά να καθαρισθεί ο γαστρικός σωλήνας και να αποτοξινωθεί το σώμα. Όταν αυτά επιτευχθούν, ακολουθεί φυσική όρεξη, οι άρρωστοι τρώνε καλλίτερα και περισσότερο, χωνεύουν την τροφή και δυναμώνουν.\nΣε πολλούς άρρωστους συνέστησα ανάπαυση κατά την θεραπεία, η οποία βεβαίως είναι προτιμότερη για όσους μπορούν να παραλείψουν την εργασία τους για κάποιες ημέρες. Η θεραπεία τους γίνεται με αυτό καλλίτερη και σε μέρος με παρακολούθηση, ασφαλέστερη, επίσης οι πολύ εξαντλημένοι ή έχοντες βαριά εργασία υποχρεώθηκαν να μείνουν λίγες ημέρες στο σπίτι τους. Αυτονόητο ότι οι βαρέως ασθενείς έκαναν την θεραπεία στο κρεβάτι.\nΠάντως και κατά την εφαρμογή του νέου τούτου συστήματος θεραπείας ισχύει το του Ιπποκράτους «Ξεντεκμαίρεσθαι δέ χρή καί τόν νοσέοντα εις έξαρκέση τή διαίτη Προς τήν ακμήν τής νούσου» δηλ. πρέπει να εκτιμήσουμε καλώς και την αντοχή του αρρώστου, εάν θα μπορέσει να κάνει τη δίαιτα μέχρι της κρίσεως της νόσου.\nΤο ποσό θερμίδων το απαιτούμενο για τους ενηλίκους προς συντήρηση της ζωής ορίζεται σε ανάπαυση σε 1800-2000 κατά 24ωρο, αυξανόμενη δε της εργασίας, αναλόγως του επαγγέλματος, από 2000-4400, 1/2 κιλό σίτου δίδει 1500 θερμίδες, 200 γρ. του βιομηχανοποιηθέντος παρασκευάσματος, όσο χρειάζεται για δόση μιας ημέρας, δίνει 700 θερμίδες, 100 γρ. σταφύλια 77 θερμίδες ήτοι 1 κιλό καθ’ ημέρα 770 θερμίδες, 100 γρ. μπανάνες 68 θερμίδες, 100 γρ. σιρόπι 300 θερμίδες και οι μαρμελάδες επίσης. Συνεπώς με αυτή τη δίαιτα συμπληρώνεται η απαιτουμένη ποσότητα των θερμίδων προς θρέψη του σώματος. Αλλά η λεπτομερειακή αυτή άποψη των μονάδων θερμότητας, δεν πρέπει να πολύ λογαριάζεται κατά τη νέα αυτή θεραπευτική δίαιτα. Ότι χρειάζεται απαραιτήτως στους αρρώστους, είναι να καθαρίσουν τον γαστρικό σωλήνα και αποτοξινώσουν το σώμα τους. Αυτό πρέπει να έχουν υπ όψιν τους οι πάσχοντες και όχι το εάν επί κάποιες ημέρας θα πάρουν λιγότερες θερμίδες.\nΕάν κατά την δίαιτα χάσουν μερικά κιλά από το βάρος του σώματός τους, αυτά αντιπροσωπεύουν τα περιττά λίπη και σκτουργιές των ιστών, τα οποία καίγονται. Ακριβώς ένεκα τούτου μετά την δίαιτα οι ιστοί τού σώματος γίνονται ελαστικότεροι, υγιέστεροι, ο οργανισμός κατά ένα βαθμό ξανανιώνει. Από της απόψεως ταύτης η χυλοσιτοκούρα, η εκτιθέμενη σε αυτό το βιβλίο διαιτο-φυσιοθεραπεία δύναται να θεωρηθεί ως άριστο μέσο για απόκτηση λυγερού σώματος και γενικώς το καλλίτερο των έως τώρα εφευρεθέντων μέσων κατά του προώρου γήρατος.\nΜετά την δίαιτα με χυλό σίτου 5-20 ημερών, η συνέχιση προς τη δίαιτα αναρρώσεως δεν πρέπει να γίνει απότομα με σκληρές τροφές, για να μην τυχόν ερεθιστεί ο μόλις ξανασχηματισμένος εσωτερικός υμένας των εντέρων. Η αλλαγή της δίαιτας, η αύξηση της τροφής πρέπει να γίνεται βαθμιαίως. Πρώτα χορτόσουπα από κολοκυθάκια πατάτες κλπ. στραγγισμένα χόρτα πουρέ, κρέμες, γιαούρτι, χόρτα βραστά και έπειτα στερεότερη τροφή.\nΗ τροφή πρέπει πάντοτε να μασιέται καλώς και για αυτό εάν τα δόντια είναι χαλασμένα, πρέπει απαραιτήτως να διορθώνονται. Όταν η τροφή μασηθεί τέλεια στο στόμα κατεβαίνει σαν πολτός στο στομάχι, δε δυσκολεύεται αυτό στην περαιτέρω κατεργασίας της πέψεως.\nΤο γάλα άλλοτε βασικό είδος της δίαιτας των αρρώστων δεν συνιστάται στη διαιτοθεραπεία που περιγράφουμε, διότι το λεύκωμά του μετατρέπεται στο στομάχι τυρίνη, η οποία δεν είναι εύπεπτη, όπως ο χυλός.\nΣε μερικούς αρρώστους που βαριούνται μετά από μερικές ημέρες τη δίαιτα χυλού σίτου, συνιστώ εναλλάξ δίαιτα μια μέρα με χυλό σίτου, την άλλη μέρα στραγγισμένη χορτόπουπα, μέχρις ότου λιώσει η ακαθαρσία στα έντερα και βγει με τα κλύσματα.\nΟ ασθενής θα εννοήσει την απαλλαγή του εκ τούτου από το τελειωτικό παύσιμο των γαστρικών ενοχλημάτων, ο δε γιατρός θα διαπιστώσει διά της κλινικής εξετάσεως ότι η κοιλία, τα έντερα ξεπρήστηκαν, οι κατά τόπους σκληρίαι διαλύθηκαν. Στους μικρής ηλικίας αρρώστους η δίαιτα πρέπει να γίνεται λιγότερες ήμερες, καθόσον ο πεπτικός σωλήνας τους δεν έχει πολλές επικολλημένες ακαθαρσίες, όπως των ενηλίκων. Και η ποσότητα του χυλοσίτου είναι αναλόγως λιγότερη.\nΧωνεύεται και απορροφάται από το στομάχι και τα έντερα χωρίς την πολλή εργασία τους, χωρίς να γίνουν πολλές περισταλτικές κινήσεις. Για αυτό οι άρρωστοι αισθάνονται με την τροφή αυτή ελαφρότητα κατά την πέψη.\nΟ χυλός εύπεπτος, όπως είναι διηθούμενος στον γαστρικό σωλήνα συντελεί όπως δια της χολής και των εντερικών υγρών γίνεται διάλυσης των επικολλημένων αναφομοίωτων ουσιών στα έντερα, οι οποίες βγαίνουν με τις κενώσεις και με τις εκκρίσεις. Δια υγροσκοπικής επιδράσεως του χυλοσίτου αυτόκαθαρίζεται ο γαστρεντερικός σωλήνας και οι εντερικοί έλικες, επανακτούν την φυσιολογική λειτουργικότητα, την περισταλτικότητά τους, γιατρευόμενοι ριζικώς. Ως εκ τούτου η χυλοσιτοδίαιτα αποδεικνύεται για τις γαστρικές ασθένειες ουσιαστικής, βέβαιης ωφελείας φάρμακο.\nΜε τον χυλό σίτου ως τροφή η συχνή αυτή πάθηση υποχωρεί. Γιατί με αυτή την δίαιτα, η παλαιά επικολλημένη ακαθαρσία λιώνει και βγαίνει με τις κενώσεις. Για αυτό τα έντερα ξεπρήζονται, αυτοκαθαρίζονται και η γαστρίτιδα, η κολίτιδα, που έχουν οι περισσότεροι άρρωστοι, γιατρεύεται ριζικώς. Με τις κοπρικέςς ακαθαρσίες πέφτουν από τον εντερικό σωλήνα μερικές φορές βλέννες και πέτσες. Αυτές είναι κομματάκια του εσωτερικού υμένα των εντέρων, ο οποίος είναι φλογισμένος στις χρόνιες εντεροπάθειες ή σάπιος και για αυτό αποπίπτει.\nΚάποτε οι βλεννοπέτσες είναι άφθονες, για αυτό και οι θεραπευόμενοι ανησυχούν. Αλλά είναι παράλογη η στενοχώρια από αυτό. Όταν ο γαστρεντερικός σωλήνας είναι πεπαχυμένος από άπεπτες ακαθαρσίες, ιδίως στους παχυσάρκους γαστροπαθείς, έντεροκολιτικούς κλπ. κατά την κάθαρση με χυλοδίαιτα και κλύσματα είναι επόμενο να βγαίνουν πολλές βλέννες. Δεν είναι αυτή η ασθένεια, όπως νομίζουν οι άρρωστοι, άλλα αποτέλεσμα της γινόμενης αυτοκαθάρσεως των εντέρων.\nΑφού πέσουν οι βλεννοπέτσες και καθαρισθεί καλά το έντερο βγαίνει καινούργιος εσωτερικός υμένας, καθόσον οι ιστοί του σώματος έχουν εμφύτως την δυνατότητα να αναπαράγονται.\nΗ γινομένη αυτή ανάπλασαση του έσω τοιχώματος των εντέρων αποτελεί τη βάση ριζικής φυσιοθεραπείας των γαστρεντερικών νόσων. Αυτή η αναπλαστική θεραπεία γίνεται σε 10-20 ημέρες. Στα νεαρά άτομα σε λίγες ημέρες, διότι η ζωτικότης του οργανισμού των είναι εντονότερη.\nΣτις μεγαλύτερες ηλικίες, όταν η βλεννογόνος ακαθαρσία στα έντερα είναι αποσκληρυμένη και περισσότερη, η ανατομοφυσιολογική αποκατάσταση στα έντερα γίνεται βραδύτερα.\nΗ αύξησης των ούρων οφείλεται στο ότι οι αφομοιώσεις από τους ιστούς γίνονται νωρίτερα, συνεπεία της μη απορροφήσεως σηπτικών υλών από τα έντερα, λόγω της δια της χυλοσιτοδιαίτης αυτοκαθάρσεως τους. Δία της άφθονου ουρήσεως βγαίνουν πολλά υγρά, άλατα, και τοξίνες του σώματος.\nΟ οργανισμός ξαλαφρώνει από πολλές περιττές ύλες. Αποτοξινώνεται.\nΑποτελεί δε αυτή γενική αποτοξίνωση, βασική προϋπόθεση για τη θεραπεία όλου του σώματος και των περισσότερων επί μέρους βλαβών του.\nΚαθοριζομένου του οργανισμού από τις κατακρατούμενες σε αυτό τοξίνες και άλατα, η αφομοίωση στους ιστούς γίνεται φυσιολογικότερη. Αυτό είναι συνεπεία της εξηγούμενης αποτοξινώσεως, τακτοποιούμενης φυσιολογικός της λειτουργικότητας των ιστών, οι κατά τόπους βλάβες διαλύονται, αυτοθεραπεύονται, ο όλος οργανισμός δια της έμφυτου αναπλαστικής δυνάμεως του αυτοεξυγιαίνεται.\nΓια την διηθημένη πτισάνη, ήτοι το χυλό χωρίς σπυριά, ιδού τι αναφέρει ο πατέρας της Ιατρικής.\nΌταν βράση το σιτάρι σε νερό, το λεύκωμά του γίνεται κολλοειδής διάλυσης, ευκολότερα πεπτομένη. Επειδή έχει τούτο μοριακό βάρος μικρότερο άλλων ζωικών λευκωμάτων, διασπάται ευκόλως εις μικρότερα πεπτίδια, τα οποία ταχέως πέπτονται.\nΤο άμυλο (C6H10O5)v έχει ειδικό βάρος 1.629 αποτελείται από μικροσκοπικούς στρόγγυλους κόκκους μεγέθους μεταξύ 0,002-0,004 χιλιοστομέτρων.\nΚατά την βράση οι κόκκοι του από την πρόσληψη νερού διογκόνοντε και σπάνε και έτσι σχηματίζεται ιξώδης μάζα, η αμυλόκολλα, η οποία γρήγορα επίσης πέπτεται, απορροφάται. Ένεκα τούτων, η παρατηρούμενη κατά την δίαιτα με χυλό σίτου ελαφρότητα στο στομάχι. Ενώ 4-5 πιάτα τροφή την ημέρα μπαίνει στο πεπτικό σωλήνα, η αίσθηση βάρους δεν υπάρχει καθόλου. Αυτό είναι η πρώτη αισθητή ανακούφιση των θεραπευομένων δυσπεπτικών.\nΚατά την Φυσιολογία η εκκρινόμενη από το συκώτι και δια του χοληδόχου πόρου εκχυνομένη στο έντερο χολή, συντελεί όπως το λίπος διασπάται σε γλυκερίνη, ευδιάλυτο στο νερό και σε άλλες λιπαρές ουσίας, γινομένας δια περαιτέρω βιοχημικών επεξεργασιών ευαπορροφήτους.\nΟ χυλός σίτου επειδή ως τροφή έχει ελαχιστότατο λίπος, διηθούμενος προς απορρόφηση του στο έσω τοίχωμα των εντέρων, συντελεί όπως διά της χολής και των πεπτικών υγρών γίνεται διάλυση των λιπαρών ουσιών, όσες ανάμικτες με άλατα και περιττωματικές ύλες είναι επικολλημένες στο έσω τοίχωμα των εντέρων, παρεμποδίζουν την απορρόφηση της τροφής.\n— Να δω τη γλώσσα σου. Γλώσσα λευκωπώς επίχριστος\nΕάν όμως οι άρρωστοι αυτοί κάνουν επί τινάς ημέρας δίαιτα με χυλό σίτου, το επικαθισμένο λίπος και τα άλατα λιώνουν, η εσωτερική επιφάνεια του γαστρεντερικού σωλήνα καθαρίζεται. Από αυτό και η ταγκίλα και καΐλα που αισθάνονται οι περισσότεροι άρρωστοι υποχωρεί, χάνεται και η μυρωδιά του στόματος.\nΔιαλυομένης με τον χυλό σίτου της ακαθαρσίας των εντέρων, ο γαστρικός σωλήνας ξεφλογίζεται. Ένεκα τούτου παύει η δίψα που έχουν οι περισσότεροι γαστροπαθείς.\nΣυστελλομένων διαδοχικώς των λείων μυϊκών ινών γίνεται περίσφιγξης κατά τμήματα του εντέρου, ενώ του παρακάτω τμήματος το τοίχωμα χαλαρώνει. Μετά από λίγο άλλη μυϊκή συστολή προκαλεί περίσφιγξη και τούτου, προωθούσα την τροφή προς το επόμενο χαλαρωμένο τμήμα και ούτω καθεξής. Οι ρυθμικές αυτές κινήσεις γίνονται, επιδράσει του εντερικού νευρικού πλέγματος στο δωδεκαδάκτυλο μετά σχετικώς μεγάλης ταχύτητος (16-22 κατά πρώτο λεπτό) παρά το παχύ όμως έντερο η ταχύτης μετριάζεται (1-5 κατά 1′).\nΌταν γίνεται η δίαιτα με χυλό σίτου, δεν σχηματίζονται νέα κόπρα, αλλά τουναντίον διαλύεται από την επίδραση των εντερικών υγρών η επικολλημένη άπεπτη ακάθαρτη ύλη, σχηματίζονται κατά τις περισφίγξεις ιδίως του παχέους έντερου, τα μικρά σκληρά σαν κατσικίσια κόπρανα, που βγαίνουν κατά τις πρώτες ημέρες της διαιτοθεραπείας.\nΗ καθαριστική των εντέρων ιδιότητα του χυλού σίτου δύναται να παρομοιαστεί με την κάθαρση που κάνουν στα εργοστάσια, στις σωληνώσεις των ατμολεβήτων, με διάλυση πατάτας. Όταν στο έσω τοίχωμα των σωλήνων καθίσει πουρί από ανόργανα άλατα των υδρατμών, οι τεχνίτες διοχετεύουν με έμβολο χυλό πατάτας, δια του οποίου λιώνουν οι σκουριές των σωλήνων.\n*Οι πληροφορίες που περιέχονται στην σελίδα http://therapeftis.blogspot.gr/ δεν μπορούν να αντικαταστήσουν την γνωμάτευση του ιατρού σας. Αν αποφασίσετε να ακολουθήσετε κάποια διατροφή ρωτήστε τον προσωπικό ιατρό σας. Ακολουθήστε μας στο Facebook\nΘΕΡΑΠΕΥΤΙΚΗ ΔΙΑΙΤΑ ΜΕ ΧΥΛΟ ΣΙΤΑΡΙΟΥ ΚΑΙ ΑΠΟΤΟΞΙΝΩΣΗ Reviewed by D. Papadopoulos on 12:30:00 μ.μ. Rating: 5


ΡΕΣΠΕΝΤΖΑ το πρώτο blog της Χαλκιδικής: 4 Ιουλ 2014\nΜε... υπογραφή της ΕΛΛΑΚΤΩΡ ανοίγει το καλοκαίρι του 2015 το 5αστερο Gerakina Beach στη Γερακινή\nΤο Μάιο του 2015 θα είναι έτοιμο το νέο Gerakina Beach στη Χαλκιδική, με το σχήμα των Oaktree και Σάνη να έχουν ήδη συμφωνήσει, όπως αναφέρουν οι πληροφορίες, με τον όμιλο ΕΛΛΑΚΤΩΡ για το έργο ανακαίνισης της μονάδας. Πρίν από λίγες ημέρες μάλιστα μπήκαν και οι υπογραφές για το έργο των 20 εκατ. ευρώ που απαιτεί η ανακαίνιση της μονάδας, η οποία παραμένει κλειστή, τα τελευταία δύο χρόνια. Η νέα, πεντάστερη (από τριών αστέρων) μονάδα της Χαλκιδικής θα λειτουργήσει το επόμενο καλοκαίρι αναβαθμίζοντας περαιτέρω το τουριστικό προϊόν της περιοχής.\nΚλειστή λόγω έργων έως και την Κυριακή 6 Ιουλίου 2014 η κεντρική οδός των Πλανών\nΑπό το Δήμο Πολυγύρου ανακοινώνεται ότι λόγω εκτέλεσης έργων κλειστή για οχήματα και πεζούς θα παραμείνει από σήμερα Παρασκευή 4/7 το μεσημέρι έως το βράδυ της Κυριακής 6/7 η κεντρική οδός του Δημοτικού Διαμερίσματος Πλανών.\nΗ διέλευση των οχημάτων θα γίνεται από την παράπλευρη οδό και σύμφωνα με τη σχετική σήμανση.\nΡΕΣΠΕΝΤΖΑ στις 2:54:00 μ.μ. 4 σχόλια\nΠΑΙΖΕΙ ΡΟΛΟ ΤΟ ΜΕΓΕΘΟΣ...;\n«Πώς να κάνουμε πίσω; Σε ποια ζωή να γυρίσουμε μετά από όλα αυτά;»*\n*- Π. Βούλγαρης, Ψυχή Βαθιά\nΌλα αυτά δεν έγιναν χωρίς κόστος. Σπασμένες πόρτες και προσαγωγές, χημικά στα σχολεία, προφυλακίσεις και λάσπη. Κυβερνητική λάσπη που έπεσε πάνω σε ένα κίνημα για να μπορέσει να το διαλύσει.\nΡΕΣΠΕΝΤΖΑ στις 11:57:00 π.μ. 10 σχόλια\nΕπιστολή της Λαϊκής Συσπείρωσης προς το Δήμαρχο Αριστοτέλη\nΤον κ. Δήμαρχο Δήμου Αριστοτέλη\nΤον κ. Πρόεδρο του Δημοτικού Συμβούλιου Δήμου Αριστοτέλη\nΤην Δ/νση Τεχνικών Υπηρεσιών Δήμου Αριστοτέλη\nΚοινοποίηση: Όλα τα ΜΜΕ.\nΚλιμάκιο της «Λαϊκής Συσπείρωσης» με επικεφαλής τον Ζιώγα Γιάννη, Περιφερειακό Σύμβουλο στην Περιφέρεια Κ. Μακεδονίας, επισκέφτηκε το χωριό της Σρατονίκης την Τετάρτη 25/6/2014.\nΚατά την επίσκεψη διαπιστώθηκε ότι από τις εργασίες της εταιρείας Ελλ. Χρυσός κάτω από τον οικισμό που περιλαμβάνουν τουλάχιστον τρεις εκρήξεις ημερησίως έχουν προκληθεί τα εξής :\nΡΕΣΠΕΝΤΖΑ στις 11:53:00 π.μ. 4 σχόλια\nΜε... υπογραφή της ΕΛΛΑΚΤΩΡ ανοίγει το καλοκαίρι τ...\nΕπιστολή της Λαϊκής Συσπείρωσης προς το Δήμαρχο Αρ...


Αντιβακτηριακό Σετ 5 Φίλτρων Αντίστροφης Όσμωσης H-5RO5 |QWaterFilters\nΑρχική/Ανταλλακτικά Φίλτρα Νερού/Αντιβακτηριακό Σετ 5 Φίλτρων Αντίστροφης Όσμωσης H-5RO5\nΑντιβακτηριακό Σετ 5 Φίλτρων Αντίστροφης Όσμωσης H-5RO5\nΤο αντιβακτηριακό σετ 5 φίλτρων αντίστροφης όσμωσης H-5RO5 (πλήρες και για τα 5 στάδια) είναι κατάλληλο για σχεδόν όλα τα συστήματα αντίστροφης όσμωσης. Παρέχει έξτρα αντιβακτηριακή προστασία και προλαμβάνει τη δευτερογενή ρύπανση.\nΣυχνότητα Αντικατάστασης 4 Φίλτρων\nΣυχνότητα Αντικατάστασης Μεμβράνης\nΑντιβακτηριακό Σετ 5 Φίλτρων Αντίστροφης Όσμωσης H-5RO5 ποσότητα\nΚωδικός προϊόντος: FL.0029 Κατηγορία: Ανταλλακτικά Φίλτρα Νερού Ετικέτα: Σετ Φίλτρων Αντίστροφης Όσμωσης\nΑντιβακτηριακό Σετ 5 Φίλτρων Αντίστροφης Όσμωσης H-5RO5 Σταδίων\nΦίλτρο Πολυπροπυλενίου 5 micron PP – Αντιβακτηριακό\nΦίλτρο Κοκκώδους Ενεργού Άνθρακα Q-GAC 5 micron\nΦίλτρο Ενεργού Πεπιεσμένου Άνθρακα CTO 1 micron Φ69 – Αντιβακτηριακό\nΜεμβράνη Αντίστροφης Όσμωσης VONTRON – 50GPD\nΦίλτρο Μετά – Φυτικού Ενεργού Άνθρακα Τ-33 post inline – Αντιβακτηριακό.\nΤο αντιβακτηριακό σετ 5 φίλτρων αντίστροφης όσμωσης τοποθετείται στα 5 στάδια ως εξής:\nΗ μεμβράνη αντίστροφης όσμωσης VONTRON 50GPD, με τεχνολογία από τις ΗΠΑ, για πόσιμο νερό αποτελεί την πιο αξιόπιστη λύση στην αγορά. Ταιριάζει σε όλα τα συστήματα αντίστροφης όσμωσης. Τοποθετείται στο προτελευταίο στάδιο επεξεργασίας του νερού ώστε να προστατεύεται από ιζήματα και υπολειμματικό χλώριο. Παράγει 189 λίτρα φιλτραρισμένο νερό σε 24 ώρες. Η μεμβράνη αντικαθίσταται κάθε 2 χρόνια.\nΈχει διαπερατότητα 0,0001 micron, δηλαδή φιλτράρει όσα σωματίδια είναι μεγαλύτερα από 0,0001 μικρά. (Το μικρό ισούται με το ένα εκατομμυριοστό του μέτρου). Αφαιρεί βαρέα μέταλλα, βακτηρία, ανθρακικά άλατα και άλλους μολυσματικούς παράγοντες και οργανικές ενώσεις που μπορούν να υπάρχουν στο νερό σας, όπως μόλυβδος, βάριο, χρώμιο, υδράργυρος, νάτριο, κάδμιο, φθορίδιο, νιτρώδες άλας, νιτρικό άλας και σελήνιο.


Φεβρουαρίου | 2015 | Thethreewishes's Weblog\nΓια ποιον γράφτηκε ο Εθνικός Ύμνος και λίγοι στίχοι\n(Κείμενο που δημοσιεύτηκε στην εφημερίδα Δρόμος της Αριστεράς στις 14 Φεβρουαρίου 2014)\nΤότε εσήκωνες το βλέμμα μες στα κλάιματα θολό, και εις το ρούχο σου έσταζ’ αίμα πλήθος αίμα ελληνικό.\nΓια την Ελευθερία που έχει πρόσωπο και κρατά σπαθί στο χέρι. Για την Ελλάδα των γυμναστικών επιδείξεων, της λιτανείας του Αγίου Δημητρίου του Μυροβλήτη, της παρέλασης της 25ης Μαρτίου.\nΤου αγιασμού, της σχολικής φωτογραφίας, της μπλε ποδιάς. Της μπάντας στην πλατεία. Του Μινιόν και του Λαμπρόπουλου, της καθαρεύουσας και του πολυτονικού. Του Τσεκλένη και του Πατίστα. Της γραμματικής και της ορθογραφίας. Το ύψιλον δασύνεται, μακρό προ βραχέως περισπάται. Της Μεγάλης Εβδομάδας και των Χαιρετισμών, της ορθόδοξης βάπτισης νεογνών σε μπρούτζινη κολυμπήθρα. Του Δεκαπενταύγουστου και του Ψυχοσάββατου, του θυμιατού πάνω στο μνήμα.\nΕκεί μέσα εκατοικούσες πικραμένη, εντροπαλή,κι ένα στόμα εκαρτερούσες, «έλα πάλι», να σου πεί.\nΤων λαϊκών ασμάτων του μεσημεριού και του ακάλυπτου που μυρίζει καλαμαράκια. Του Νεοφύτου, του Αγάθωνος, της Αθανασίας, της Κυριακής των Προπατόρων. Του τούρκικου καφέ, των τούρκικων λέξεων, της τουρκοκρατίας. Των Ιονίων νησιών και της Θράκης. Της Μεταπολίτευσης και του Πολυτεχνείου. Του Ρετιρέ και του Λούνα Παρκ, πέντε κρίκοι ένα τάλιρο, δραχμές στο βιβλιάριο της Εθνικής Τραπέζης. Του Τσαρούχη, του Πετρόπουλου, του Κουν, της Μελίνας. Του παπά, του δάσκαλου, του γιατρού και του δικηγόρου. Της εκδρομής με το αυτοκίνητο στη Βουλγαρία. Της Αλεξίου, του Νταλάρα, του Σαββόπουλου, του Νικολαΐδη. Της νύφης με τα τούλια και του αρραβώνα με τα στέφανα πάνω στο εικόνισμα σταυρωτά. Των πεθερικών στη μπροστινή θέση.\nΜοναχή το δρόμο επήρες, εξανάλθες μοναχή, δεν είν’ εύκολες οι θύρες εάν η χρεία τες κουρταλεί.\nΤαπεινότατη σου γέρνει η τρισάθλια κεφαλή,σαν πτωχού που θυροδέρνει κι είναι βάρος του η ζωή.\nΤης Έλλης Λαμπέτη, του Δημήτρη Χορν και της Τίνας Σπάθη. Του σταυρού κάτω απ΄ τα εικονίσματα, του σταυρού κάτω απ΄ τα κύματα, της ευχής της μάνας. Της Αγίας Λαύρας και του Κρυφού Σχολειού. Του αιώνιου φοιτητή, του φλώρου, του ροκά, του φρικιού, της ακμής στο κούτελο μέχρι τα τριάντα. Των Εξαρχείων, των ουζερί, των παραλιακών οδών, της εθνικής οδού Αθηνών-Κορίνθου. Των ιερομαρτύρων και των μπράβων, των λαϊκών μαγαζιών στο πλάι του δρόμου, των κοριτσιών που τις νύχτες βάζουν κουφέτα κάτω απ’ το μαξιλάρι τους.\n΄Ολοι οι τόποι σου σ’ εκράξαν χαιρετώντας σε θερμά,και τα στόματα εφωνάξαν όσα αισθάνετο η καρδιά.\nΤόση η μάνητα κι η ζάλη, που στοχάζεσαι μη πως από μία μεριά και απ’ άλλη δεν είν΄ ένας ζωντανός.\nΤου Βαλκανιζατέρ. Των πλακάτ, των μολότοφ, της Lacta και των Ζωνιανών. Της συγκίνησης και του κόμπου στο λαιμό μπροστά σε όλους. Της φωνής, της χειρονομίας, του ξερόλα, του κουβαρντά, της Κατίνας. Της πρέφας και του ταβλιού, του νυχτερινού μπάνιου. Της Αγια Σοφιάς. Του Ευαγγελισμού της Θεοτόκου. Των Αρχαγγέλων Μιχαήλ και Γαβριήλ, της Ευρώπης, της ρεζέρβας. Του μπουζουκιού, του Χαμένου Αδελφού, του Μεγαλέξαντρου και της γοργόνας.\nΣυ τες δύναμές σου σπρώχνεις, και αγκαλά δεν είν’ πολλές, πολεμώντας, άλλα διώχνεις, άλλα παίρνεις, άλλα καις.\nΑπ’ τα κόκαλα βγαλμένη των Ελλήνων τα ιερά, και σαν πρώτα ανδρειωμένη, χαίρε, ω χαίρε, Ελευθεριά!\n(Κείμενο που δημοσιεύτηκε στη στήλη Ιστορίες της Πέμπτης, του περιοδικού Στάχτες)\nΣτο βορρά η μέρα ξημερώνει σαν νύχτα. Η πόλη ξυπνάει επειδή δεν μπορεί να πέσει σε χειμερία νάρκη, σαν τις αρκούδες. Αλλιώς θα το έκανε. Η γυναίκα κάθεται στο παράθυρο και κοιτάζει το δρόμο. Ton sur ton τα γκρίζα και τα ασημιά. Σαν λέπια. Αποφασίζει να κατέβει στο περίπτερο να αγοράσει τσιγάρα. Και μια σοκολάτα αμυγδάλου, μπορεί και ρυζιού. Αφήνει στο περβάζι την κούπα με τον καφέ της και ρίχνει πάνω της ένα πορτοκαλί σάλι με κρόσσια.\nΟ άντρας που πέρασε πριν από αυτήν στις σκάλες μύριζε μέντα, ή κάτι σχετικό. Ξέρει ποιος είναι. Κατεβαίνει τα σκαλιά εισπνέοντας βαθιά τα ίχνη της μυρωδιάς του που αιωρούνται πίσω από τα κάγκελα της κουπαστής και κρέμονται στους τοίχους. Τις νύχτες, από το διπλανό διαμέρισμα, τον ακούει να μιλάει Γαλλικά. Η φωνή του έχει κάτι πολύ καθησυχαστικό. Η προφορά του τον προδίδει σε μερικά σημεία.\nΑυτός ο άντρας είναι Νότιος, όμως δεν θέλει να το συζητάει. Δεν της πέφτει λόγος για όλα αυτά – εξάλλου το μόνο που θέλει από αυτόν είναι να συνεχίσει να μιλάει τις νύχτες και να αφήνει άρωμα μέντας στα σκαλιά τα γκρίζα πρωινά.\nΠληρώνει τη σοκολάτα αμυγδάλου, τα τσιγάρα της και ένα αδιάφορο περιοδικό και διασχίζει το δρόμο. Αποφεύγει τις λακκούβες με τα λασπόνερα της νύχτας, παρόλα αυτά μερικές πιτσιλιές κάνουν τις γάμπες της να παγώνουν. Σπρώχνει την μεταλλική εξώπορτα και μπαίνει στην είσοδο της πολυκατοικίας. Η μυρωδιά είναι ακόμα εκεί.\nΑνεβαίνει τα σκαλιά και αφουγκράζεται τις φωνές των ενοίκων στα ξένα κατώφλια. Κάποιος ακούει αφρικάνικη μουσική, μια γυναίκα μιλάει στο τηλέφωνο και ένα μωρό τσιρίζει. Όταν φτάνει στον όροφό της, η γυναίκα βγάζει από την τσέπη της τα κλειδιά και ανοίγει μαλακά την πόρτα. Το κρύο μέταλλο κάνει τα δάχτυλά της να σκιρτήσουν.\nΜπαίνει στο δωμάτιο και βλέπει πως το στρίφωμα της κουρτίνας σέρνεται στο πάτωμα κι έχει λερωθεί από τη σκόνη. Μικρές μπαλίτσες από χνούδια περιφέρονται στις γωνίες του δωματίου καθώς διασχίζει το χώρο για να φτιάξει καινούριο καφέ. Ο παλιός έχει κρυώσει και η μέρα παραμένει σκοτεινή. «Πριν από το θαύμα η θλίψη, η αγωνία και της φθοράς η διαρκής δοκιμασία«, σκέφτεται ένα στίχο που δεν θυμάται από ποιο ποίημα είναι και ποιος τον έγραψε.\nΒάζει το βραστήρα να κοχλάσει και χτυπάει στο φλιτζάνι μια κουταλιά ζάχαρη και μια κουταλιά καφέ. Έπειτα στέκεται πάνω από το αχνιστό νερό, φτιάχνει τον καφέ και αφήνει τα γυαλιά της να θαμπώσουν από τους υδρατμούς. Μερικές φορές ο κόσμος είναι πολύ πιο όμορφος μέσα από τα μικρά αυτοσχέδια σύννεφα ενός βραστήρα.\nΜε στεναχωρούν λιγάκι οι άνθρωποι που βγάζουν φωτογραφίες τον εαυτό τους. Μερικές φορές το κάνω κι εγώ. Με στεναχωρώ κι εγώ, όπως όλοι οι άλλοι. Ένα βράδυ ονειρεύτηκα φωτογραφίες. Πολλές φωτογραφίες, έγχρωμες κι ασπρόμαυρες. Ξεχείλιζαν αγάπη και Φαρενάιτ. Και γελούσαν λίγο μεθυσμένες καθώς έπιναν κάπως περισσότερο ροζέ. Μετά, οι φωτογραφίες μου είπαν «Βάλε μας στη σειρά», κι εγώ τις έβαλα τη μία δίπλα στην άλλη. Η καλύτερή μου, όπως οι κάρτες ποδοσφαιριστών που κάνουν συλλογή τα παιδιά στην Στ’ Δημοτικού, ήταν εκείνη που στεκόσουν πλάτη και μου έλεγες χωρίς να μιλάς «Μπράβο που σκότωσες το θηρίο, το είχα βάρος στη συνείδησή μου, αλλά τώρα είμαστε οκ». Αναρωτήθηκα πώς γινόταν και οι φωτογραφίες είχαν φωνή, αλλά μετά κατάλαβα πως στα όνειρα όλα επιτρέπονται και πως αν δεν την ακούω ούτε κει τη φωνή σου δεν θα την ακούω πουθενά, και αυτή η ιδέα μου φάνηκε αβάσταχτη, και τότε ένιωσα μια τεράστια ευγνωμοσύνη για τον ύπνο που μας δίνει όνειρα κι έτσι μέσα από αυτά μπορώ να κοιτάζω παλιές φωτογραφίες σου με φωνή και να ακούω ξανά ένα μπράβο από το δικό σου στόμα, που μιλάει όπως θυμάμαι μόνο εγώ, και με μια φωνή που μυρίζει Φαρενάιτ.\nΕτικέτες: Ερωτικά μονόπρακτα, Εκκρεμότητες